Moneta truke-tasak mundu mailan. Online bihurketa edozein moneta.\nExchange rate calculator - mundu osoko moneta-truke tasak kalkulatzeko aukera ematen duen lineako zerbitzua, hau da, egungo moneta guztiak.\nEuro truke-tasa Europako Banku Nazionalak ezartzen du egunero. Euro zeharkako tasak herrialdeko banku nagusiak jartzen ditu egunero. Truke-tasaren kalkulagailuak doako iturri ofizialetako informazioa erakusten du doan.\nEuro truke-tasak beste edozein monetaren truke-tasak ikus ditzakezu moneyratestoday.com webgunean gure zerbitzuaren Exchange rate calculator.\nMoneta baten truke edo beste bat truke baten truke, tasazko tasan, merkataritza-bankuetan egiten da. Bankuko truke-tasak moneta gurutzatuen tasen arabera finkatzen dira, gure truke-tasaren kalkuluan egunero kontrolatzen direnak.\nIkusi Euro gaurko truke-tasak, baita euroa, dolarra, yua eta munduko beste moneta gure lineako zerbitzuan Exchange rate calculator eta edozein dibisa itzuli tasa onarekin.\nEuro truke-tasaren kalkulatzailea kontuan hartuta, hauek dira zeharkako tasak nagusiak direla:\nEuro beste moneta batzuen truke-tasak tasa gurutzatu horien arabera kalkulatzen dira. Adibidez, Euro Bigarren boliviano -ren truke-tasa normalean Euro AEBetako dolarraren eta euroaren aurka. Gaur egun Euro balioa kalkulatzeko informazio iturriak ofizialki finkatuta daude banku nazionaletik eta Europako Bankutik.\nLaguntza orrialdeez eta Euro truke-tasa online gaur Abuztua 04, 2021 Forex merkatuan buruzko programaz gain, doako moneta zerbitzu ugari daude gunean.\nBankuek bihurketa-tasak kalkulatzen dituzte, Euro barne, gaur egun, truke-negoziazioaren kalkulua oinarri hartuta. Jarraitu webgunean trukean tasen berehalako balioak. Adibidez, Euro truke-tasa.\nmoneyratestoday.com denbora errealean kontrolatzen ditu munduko moneta-tasa guztiak.\nTruke-tasaren kalkulagailuan, truke-tasen informazioa egiaztatutako iturri irekietatik eta ofizialetatik hartzen da.\nKalkulagailuan ikusi dezakezu:\nEuro moneta nazionalaren banku nagusiaren eta euroaren truke-tasa gaur egun,\nEuro zeharkako tasa erakusten du Europako Bankuak duen dolarraren eta euroaren kontra;\nberehalako Euro truke-tasa truke-tasa linean.\nTrukaketa-zuloen kalkulagailua erabiltzea oso erraza da.\nMoneta baten tasa beste moneta baten aurka jakiteko, sartu moneta horien izenak gure moneta kalkulatzailearen eremuetan eta egin klik kalkulatzeko botoian. Nazioarteko estandarrean idatzi dezakezu haien notazioa. Alderantzizko tasa ikusteko, eta gero monetaren kokapena aldatzeko, egin klik "aldatu" estekan.\nEuro truke-tasa AEBetako dolarrera behar baduzu, idatzi Euro izena kanbio-tasaren kalkulagailuaren lehen eremuan. , eta bigarren eremuan "dolar amerikarra". Euro -era AEBetako dolarraren zeharkako tasa behar baduzu, egin klik "aldatu" eta kalkulagailuak kontrako tasa erakutsiko dizu.\nKalkulagailuan bigarren modua dago jakiteko Euro truke-tasa beste edozein moneta mundura.\nZerbitzuaren orrialdean, moneyratestoday.com webgunearen truke-tasaren kalkulagailua Truke-tasak. Mundu moneta bihurtzeko. Moneten zerrendan Euro eta egin klik Euro truke-tasan, behar duzun beste moneta batera.\nTruke-tasen kalkulagailuan, banku ofizialek ezarri bezain laster eguneratzen dute truke-tasen inguruko informazioa.\nZorte ona truke-tasa kalkulatzeko zerbitzua erabiltzerakoan.


Elkargurutzaketa - Wikipedia, entziklopedia askea.\nGenetikan, kromosomen arteko elkargurutzaketa (crossing-over ere deitua, ingelesez) bi kromosomen arteko truke genetikoa da. Meiosiaren lehenengo profasean, kromosoma homologoak parekatu egiten dira, eta lotura estuak (kiasmak) mantentzen dituzte. Elkargurutzaketa gertatu aurretik kromatidak hautsi eta berriz lotzen dira, baina gurutzatuta (lau kromatidetatik bik zati batzuk trukatzen dituzte, hots, geneak trukatzen dituzte).\nElkargurutzaketak kromosoma berean dauden bi gene banandu ditzake. Demagun, adibidez, kromosoma batean A eta B geneak daudela, eta bere homologoan a eta b geneak. Kromatiden arteko elkargurutzaketaren ondorioz bi kromosoma berri ager daitezke: A eta b geneak dituena, eta a eta B geneak dauzkana. Kromosoma berean dauden bi genek duten banantzeko probabilitatea handiagoa da haien arteko distantziaren arabera: zenbat eta distantzia handiagoa geneen artean (locusetan), orduan eta probabilitate handiagoa haien arteko elkargurutzaketa bat gertatzeko. Aitzitik, bi geneak elkarrengandik oso gertu badaude, haien artean kromosomen haustura gertatzeko probabilitatea oso txikia da.\nElkargurutzaketak populazio baten aldarkotasun genetikoa handitzen du, konbinazio genetiko berriak eragiten dituelako.\nElkargurutzaketa birkonbinazio genetikoaren adibide bat da, baina ez bakarra. Birkonbinazio genetikoa ADNaren zati bat hautsi eta beste ADN molekula batekin lotzean datza. Eukariotoengan ez ezik, birkonbinazio genetikoa prokariotoengan ere ohikoa da.


Dantza komunitarioak eta beren ezaugarriak — dantzan.eus\nHemen zaude: Hasiera › Komunitatea › Josu Larrinaga Zugadi › Dantza komunitarioak eta beren ezaugarriak\nLarrain-dantza, 1944. Argazkia: Josu Larrinaga Zugadiren artxiboa\nLur garbiko eremua, laua eta irmoa, nekazal komunitatean zereal-uzta (garia, garagarra, etab.) txikitzeko erabiltzen dena larraina bezala ezagutzen da. Eremu horretan garatzen zen larrain-dantza eta gaita-dantza izenez ezagutzen ditugun dantzak. Lizarra hiriaren oso bereizgarria da eta bertako gaitari ospetsuek (Julián Romano, Hnos. Elizaga eta Hnos. Montero) landu dute. Bertan hainbat pieza musikal eta koreografiko biltzen dira (balsak, jota, bolerak, etab.). Antzera eboluzionatzen zen larrain-dantza edo ttun-ttuna Iruñerri osoan ere. Gordeleku lokalistagoek osatzen dute Arruazuren Larraingo-dantza edo Arizkungo Gaita.\nGari-jotzea larrainean, Garde. Argazkia: Bernardo Estornes Lasaren artxiboa\nBikoteka (emakumeak kanpora eta gizonak barrura), zapi dantzarekin bat eginez eta translazio paralelo zirkularrean – ingurutxoak– egiten denez, ikus dezakegu herriko plazan dantzatzen ziren ingurutxoen aukera zabala, Nafarroako iparraldeko hainbat haranetako (Araiz, Barranka, Basaburuak, Imotz, Larraun, Erro, Esteribar eta Juslapeña) edo Gipuzkoako (Bedaio eta Amezketa) kale, zelai, eta larrainen arteko espazio zabaletan. Ez da ahaztu behar Pirinioetan ere halako formula koreografikoa agertzen dela: Aezkoa, Erronkari eta Zaraitzuko ttun-ttuna. Lehenengoek, txistuaren eta danbolinaren soinuarekin lotuak eta partaide maskulinoek kriskitinak erabiltzea dituzte.\nErronkariko bikotea jaietako jantziak soinean. Argazkia: Josu Larrinaga Zugadiren artxiboa\nElementu koreografiko horiek guztiek nolabaiteko iragazkortasuna erakutsi diete kanpoko musika-korronteei edo moden bilakaerari, garai eta estilo desberdinetako piezen estratifikazioa osatuz, eta, are gehiago, eremu euskalduneneko soka-dantzak deitutakoei lotuak edo sekuentziatuak izan dira. Gehienak gazte-adinekoekin edo maiordomiekin lotzen dira, eta bertan maiordomoek edo priorek dantza horiek hasten zituzten, muturrak alboetan jartzen zituzten karguaren ezaugarriak eramanez (txapel zintatuak, banda tertziatuak, musuzapiak, etab.), dantzarako eta askarietarako gonbidapenak egiten zituzten (txokolatadak, ardoa eta gazta, etab.) edo opariak (piper opilak, etab.) trukatzen zituzten. Ezkongai, ezkontza berri eta desiratuei begirako giroa sortzen zen, edo dantza mota honen norabidea ezkontza-ospakizun zabaletan ezkongaiengana bideratzen zen.\nAgoizko maiordomoak eta gaiteroak. Argazkia: Josu Larrinaga Zugadiren artxiboa


Hamabost | Putxerazoa: Inperialismoaren beste teknika bat\nGuztiz asaldaturik gabiltza espainolek gure herriaren errolda artifizialki aldatu nahi dutelako, tranpa edo putxerazo demografiko bat gauzatuz. Baina kontutan hartu, España estatu inperialista bat den heinean eta biolentziaren monopolioa duen heinean, beste “tranpatxo” batzuen artean (medioen monopolioa, torturak, erailketak…), demografia beraien mesedetan aldatzearen “trikimailu” hau ez dela berria gure herrian (subiranotasuna indarrez kendu zigutenetik etengabe erabili dute). Euskal Herrian herri desberdinen elkarbizitza dago, baina ez kondizio berdinetan: batzuk zapaltzaileak dira eta besteak zapalduak. Ezin da zapaltzaile eta zapaldua, biak izan. Ezin da espainol\neta gure herri zapalduko herritar, biak izan. Ezinezkoa da. Oraingo “trikimailu” hau, balantza demografikoa zapaltzaileen aldera eramateko beste saiakera bat besterik ez da.Guzti hau, Españako Estatuaren osotasuna mantentzeko estrategiaren taktika da, bide batez, gure Herria independentziara eramango duen autodeterminazio eskubidea\nindarrez zapalduz. España, argi gera bedi, estatu inperialista bat da, demokrazia zer den jakin ere ez dakiena. Ez dago demokraziarik herri batek beste bat zapaltzen duen\nestatu batean, ezin da “marko demokratiko” bat sortu. Demokrazia gure Herriaren askatasunarekin hasiko da, bien bitartean ez; nahiz eta astero hauteskundeak konbokatu\n(beraiek sorturiko instituzioetarako, beraiek nahi dutenean, nahi duten lekuan, eta, ikusten ari garenez, beraiek nahi dutenen parte hartzearekin).Gaur Herri honetan dauden instituzioak eta hauteskundeak, espainiar estatuak “eman” dizkigun tresnak dira, gaur egungo egoera bere horretan mantentzeko, eta ez dira inoiz sortu dituenaren boterearen kontra erabiliko. Ez da posible. Botere hori da jokatzen ari garen jokoaren jabe. Arauak beraiek jartzen dituzte eta nahi dutenean aldatzen edo hausten dituzte, biolentziaren monopolioak ematen dien boterearen lotsagabekeri eta prepotentziarekin.\nBurua gogorra daukagu (oraindik hemen gaude), baina ez da haustezina. Pareta berdinaren kontra etengabe joz, puskatzeko arriskua geroz eta handiagoa da.\nAgian, gure buruan, “txip” aldaketa bat beharko genuke: instituzioak behar ditugun neurrian erabili baina ez independentzia lortzeko bide nagusi bezala. Bide horrek gaur\negungo instituzioetatik kanpo behar du. Herriaren indarra gure instituzio edo tresna propio eta independenteak sortzeko helburuarekin bideratu behar da. Gure jokoa sortu\nNo Replies to "Putxerazoa: Inperialismoaren beste teknika bat"


Laneko osasuna: zigorra MESA enpresari #Landeia — ELA Sindikatua\nLaneko osasuna: zigorra MESA enpresari #Landeia\nLaneko osasuna: zigorra MESA enpresari #Landeia ELAk salaketa aurkeztu ondoren, Lan Ikuskaritzak zigorra ezarri dio MESA enpresari substantzia kantzerigenoak erabiltzeagatik https://www.ela.eus/eu/lan-osasuna/albisteak/laneko-osasuna-zigorra-mesa-enpresari-landeia https://www.ela.eus/eu/lan-osasuna/albisteak/laneko-osasuna-zigorra-mesa-enpresari-landeia/@@download/image/welder-673559.jpg\nELAk salaketa aurkeztu ondoren, Lan Ikuskaritzak zigorra ezarri dio MESA enpresari substantzia kantzerigenoak erabiltzeagatik\nELAk tinko jarraitzen du langileen segurtasunaren eta osasunaren alde; oraingo honetan, Frantziako Schneider Electric taldeko Mungiako MESA enpresan. Tentsio ertaineko eta handiko ekipo elektrikoak diseinatzen eta egiten ditu enpresa horrek, alor ugaritarako: industria, energia eta abar.\nUrteak daramatza ELAren MESAko sindikatu-atalak enpresa horretan laneko arriskuen prebentzioan atzeman diren arazoak konpondu nahian. Enpresak, aldiz, ez du batere lagundu zeregin horretan. Eta, azkenik, ekarri du emaitzarik borrokak: Lan Ikuskaritzan salaketa aurkeztu ondoren, substantzia kantzerigenoak manipulatzea debekatu egin zaie behin-behineko langileei.\nLan Ikuskaritzak frogatu duenez, behin-behineko langileak erabiltzen dituzte enpresa horretan soldadura- eta pintatze-lanetarako eta erretxinak injektatzeko. Gauza jakina zen lanpostu horietan kutsatzaile kimikoak erabiltzen zirela, eta horregatik zigortu du Lan Ikuskaritzak MESA enpresa: arau-hauste administratibo oso larritzat jo du jokabide hori, eta debekatu egin dio ABLEekin kontratuak sinatzea agente kantzerigenoen eraginpean jardun behar den lanpostuetarako.\nIkuskaritzaren txostenak hau agindu dio MESAri: betetzeko 14/1994 Legea, aldi baterako laneko enpresen jarduera arautzen duena, alegia. Debekatu egiten du lege horrek ABLEetako langileak erabiltzea lanpostu bereziki arriskutsuetan. MESAko zuzendaritzak ELAri jakinarazi dionez, errekurtsoa aurkeztuko du Lan Ikuskaritzaren ebazpenaren aurka.\nGarbi erakusten du enpresa horren jokabideak lantegi askotan elkarri uztartuta ibili ohi direla prekarietatea eta prebentzio-neurririk eza, baita oinarrizkoena ere. MESAn, beste enpresa askotan bezala, laneko osasunaren arloko gabeziek zuzeneko lotura dute prekarietatearekin, behin-behinekotasunarekin eta azpikontratazioarekin.\nEmaitza gehiago ere ekarri du borrokak\nAipatutako ABLEetan ez ezik, enpresan bertan ere lortu dira zenbait gauza, gerora egin diren negoziazioei esker: armairu bikoitzak jarriko dira, legeak agintzen duenari jarraikiz; langileek hamar minutu izango dituzte, lanorduen barruan, beren higienerako… eta enpresak nahitaez onartu behar izan dituen beste zenbait hobekuntza.\nEz da erraza izan MESAko langileen borroka laneko osasuna dela eta. Enpresak oztopo ugari jarri dizkie, eta gogor, tinko eta —batzuetan— egoskor jardun behar izan dute lan- eta segurtasun-baldintzak hobetzeko.


Irekia Eusko Jaurlaritza - Gobierno Vasco :: Eraikitako ingurunea berrerabiltzearen garrantziari buruzko nazioarteko erakusketa batekin emango dio hasiera bere ibilbideari Euskadiko Arkitektura Institutuak\nEraikitako ingurunea berrerabiltzearen…\n<img src="https://bideoak2.euskadi.eus/2019/03/04/news_52493/arriola_tabula_non_rasa.jpg" style="max-width:100%" alt="arriola_tabula_non_rasa.jpg" />\narriola_tabula_non_rasa.jpg Iturria: Irekia\nInstitutuak datorren martxoaren 14an irekiko ditu ateak, eta ‘Tabula non rasa’ erakusketa eskainiko du, Europar Batasunak 2019an emandako Mies Van der Rohe sari ospetsua lortzeko prozesuan finalista izan zen obra batekin\nJaurlaritza eta Aldundiaren arteko lankidetzaren frutua da, Aldundiak Santa Teresaren egoitza utzi baitio.\nArriola sailburua eta Diputatu Nagusiordea Denis Itxaso pozik agertu dira Donostian “euskal arkitektura-kultura sustatzeko” balio izango duen erreferentziazko baliabide bat abian jarri izanagatik\nEuskadiko Arkitektura Institutuak urte honetarako prestatu duen programazioaren barruan, adierazitako erakusketaz gain udako ikastaroen antolaketa, Euskal Arkitektura Gaztearen Peña Ganchegui Saria eta Nazioarteko II. Arkitektura Bienala daude aurreikusita\nEuskadiko Arkitektura Institutua (EAI) errealitate bihurtu da dagoeneko. Datorren martxoaren 14an, hasiera emango dio bere ibilbideari ‘Tabula non rasa’ izeneko arkitektura-erakusketarekin. Eraikitako espazioaren berrerabileraren kontzeptu zabala ardatz duen erakusketa da, eta Europar Batasunak 2019an emandako Mies Van der Rohe sari ospetsua lortzeko prozesuan finalista izan zen obra bat hartzen du barnean. Hori adierazi dute gaur goizean Ingurumen, Lurralde Plangintza eta Etxebizitzako sailburu Iñaki Arriolak eta Gipuzkoako Kultura, Turismo, Gazteria eta Kiroleko diputatu Denis Itxasok. Biak, gainera, pozik agertu dira Donostian “euskal arkitektura-kultura sustatzeko balio izango duen” erreferentziazko baliabide bat abian jarri izanagatik. Ekimen hau Jaurlaritza eta Aldundiaren arteko lankidetzaren frutua da, Aldundiak Santa Teresaren egoitza utzi baitio Jaurlaritzari.\nErakusketa Danimarkako Gellerup Museum izenekoan eta Basileako Swiss Architecture Museum izenekoan aurkeztu da aurretik, eta komisarioak izango dira bertan, hots, Berlingo Ilka eta Andreas Ruby (Ruby Press) arkitekto eta arkitektura-kritikariak. Gainera, Christophe Hutin arkitekto frantziarrak hitzaldi bat eskainiko du. Arkitekto hori Mies Van der Rohe saria jasotzeko izendatuta dagoen eta Frantziako Bordele hirian dagoen 60ko hamarkadako bizitegi-bloke batean 530 etxebizitza eraldatzean datzan GHI birgaitze-obraren egilekidea da.\n‘Tabula non rasa’ erakusketak eraikinen eta hiri-espazio eraikiaren bilakaerari buruzko gogoeta bat planteatzen du hiru piezaren –errealitateko hiru instalazioren– bitartez. Erakusketan jasotako proposamenen elementu komuna ikerketa-prozesua da. Prozesu hori, proiektuaren abiarazlea ez ezik, gertatutako eraldaketaren beraren funtsezko osagaia ere badela ulertu behar da. Erakusketak esku-hartzearen hainbat eskala agertzen ditu, txikienarekin hasi eta hiri- eta lurralde-eskalarekin amaitzeraino, eta AGPS, Lacaton&Vassal, Hutin eta Druot estudioen eta Züricheko ETH eskola ospetsuaren ikerketak eta lanak biltzen ditu.\nUrte askotan, eraikinen funtzioa edo jabetza aldatzen denean eraikin horiek eraitsi eta beste batzuekin ordezten dituztela ikusi dugu. Horrek guztiak, kalte ekonomikoa eta ingurumen-kaltea ez ezik, hiri-identitatearen galera ere badakar. Hala ere, gaur egun gora egiten ari da eraispenaren kultura kritikatzen dutenen kopurua, eta gero eta arkitekto gehiagok ikertzen dute eraikinen ‘eraldagarritasuna’, ikerketa-esparru zabala irekitzen baitu, aldez aurretik zehaztutako jarraibiderik gabe.\nIñaki Arriolak eta Denis Itxasok, bestalde, aurreratu egin dute Institutuak 2019rako aurreikusitako programazioa. Herritar guztiei zuzenduta dagoen programazioa da, honako jarduera hauez osatua:\n‘Tabula non rasa’ (martxoa-uztaila)\nArkitektura inklusiboa1 (UPV/EHUko udako ikastaroa - uztaila)\nEtxebizitza-laborategia2 (UPV/EHUko udako ikastaroa - iraila)\nEuskal Arkitektura Gaztearen Peña Ganchegui Saria (urria)\nNazioarteko II. Arkitektura Bienala - MUGAK (urria-azaroa)\n1 Arkitektura inklusiboa: irisgarritasun unibertsala, erronka eta aukera berria gure espazio eraiki eta publikoen diseinuan. Tokiko, nazioko eta nazioarteko alternatibak arkitektura eta hirigintza garaikideko inklusio sozialak dakartzan erronken aurrean.\n2 Re-vivienda: 1. etxebizitza-laborategia. Etxebizitza pentsatu, diseinatu eta eraikitzeko moduaren berrikuspen bat planteatzen du hainbat ikuspuntutatik abiatuta eta hainbat alderdi barnean hartuta: hiri-sareen dentsifikazio berria, etxebizitza publikoa gizarte-kohesioaren eragile gisa, hiri-tarteetan diseinatu eta eraikitzeko estrategiak eta abar.\nintervencion_arriola_tabula... behera kargatu (5 MB)\nrecursos_arriola_tabula_non... 70 MB\narriola_tabula_non_rasa.jpg 60 KB (jpg)\nEusko Jaurlaritzak MSC erakundeak banatutako “Arrantza iraunkorraren bultzada” saria jaso du


ABENTURA BAT ERROMAN - HISTORIONAUTAK. DURKIN, FRANCES. Libro en papel. 9788498438154 Librería Chundarata\nABENTURA BAT ERROMAN - HISTORIONAUTAK\nHistorianautak denboran atzera joan dira Erromatar Inperiora, eta zure laguntza behar dute iraganeko sekretuen berri jakiteko. Erromatarren termetara joango dira, legionario baten armadura probatuko dute, jainko-jainkosen tenpluan sakrifizio bat egingo dute, guda-gurdi azkar batean ibiliko dira eta gladiadore bortitzak ezagutuko dituzte.\nBat egin Historianautekin! Istorio bat, benetako gertakariak eta jarduerak, modu zirraragarrian nahasirik. Historiari bizia emateko modu ezin hobea!\nABENTURA BAT EGIPTON - HISTORIONAUTAK\nHistorianautak denboran atzera joan dira antzinako Egiptora, eta zure laguntza behar dute iraganeko sekretuen berri jakiteko. Hilobi liluragarriak esploratuko dituzte, baita hieroglifoak deszifratu, faraoiak nola momifikatzen zituzten ikusi, eta beste munduan jainko-jainkosek hildakoen gainean nola gobernatzen zuten ikasi ere.\tBat egin Historianautekin! Istorio bat, benetako ge...


Enpleguaren aldeko apustua Amorebieta-Etxanon — Amorebieta-Etxanoko Udala\nEnpleguaren aldeko apustua Amorebieta-Etxanon\n• Amorebieta-Etxanoko Udalak 26,4 milioi euroko aurrekontua onartu du gaur goizean 2015eko ekitaldirako. • Enpleguaren aldeko neurriak % 26,35 haziko dira. • Bidean Plana inplementatuko da.\nAmorebieta, 2014ko azaroaren 28a. Amorebieta-Etxanoko Udalak 2015eko ekitaldirako aurrekontua onartu du gaur goizean. Aurrekontu kontsolidatua 26.470.718 eurokoa da, gizarte izaera nabarmenduna eta, partekatua izanik, pertsonei zuzenduta dago. Zorpetze indizea, berriz, zero izango da. Diru-kopuru horretatik 4.060.144 euro erabiliko ditu Udalak guztira inbertsioetarako.\nAmorebieta-Etxanoko bizilagunei zuzenduta dauden diru-partidak dira aurrekontuaren ardatz nagusia: gizarte-gastua, prestakuntza eta enplegua, hezkuntza, elkarteentzako laguntzak eta zerbitzu orokorrak.\nNeurri horien artean, enplegu gaietarako partidetan 400.000 €-tik gorako esleipena dago:\n• Udalak langabetuen kontratazio zuzena egiteko.\n• Tokiko enpresek udalerriko langabetuak kontratatzea sustatzeko laguntzak.\n• Gaztedi Plana, Durangaldeko Amankomunazgoarekiko eta inguruko gainerako udalerriekiko elkarlanean, gazteen prestakuntzari eta ekintzailetzari eusteko.\nHezkuntzaren alorrean nabarmentzekoa da familiei eskola-materiala erosten laguntzeko erabiliko den 54.000 euroko diru-partida.\nInbertsioen atalean azpimarratzekoa da Bidean plana, bide-segurtasunaren eta trafiko fluxuen hobekuntzaren alorreko neurri berritzaileak ekarriko dituena.\nInbertsioetan eragingo duten zenbatekoak direla eta, aipagarri dira Kaitanan dagoen bizitokietarako “R” sektorearen urbanizazioa (bertan izango da osasun zentroa) eta Betarraganeko urbanizazioaren amaiera 3. fasea egikaritzen denean. Horiekin batera, ezin alde batera utzi San Juan kaleko irispideen hobekuntza.\nOgenbarrena auzoko urbanizazioa hobetzeko lanen bigarren fasea ere islatuta dago datorren urterako aurrekontuetan eta lan horiei esker, hobetu egingo da saneamendu sarea eta ibilgailuen trafikoa egokiago antolatuko, oinezkoentzako inguru atseginagoa sorturik.\nMerkataritza eta ekonomia jarduerak suspertze aldera aurreko ekitaldietan burututako jarduketen ildotik, eta xede horrekin burutu ziren Luis Urrengoetxea eta Gregorio Mendibil kaleetako urbanizazio lanak, Zirilo Arzubiaga kalean esku hartzeko txanda dator hurrengo urtean.\nLarrea Herri Ikastetxeko inbertsioei ere eutsi egingo zaie, zentroko langileen eta ikasleen konfort-baldintzak hobetuz, energia-eragingarritasuna optimizatzeko xedez.\nHala hirigunean nola auzoetan gauzatuko diren jarduketek osatzen dute inbertsioen zerrenda, mugikortasun jasangarriaren eta inguruen lehenagoratzearen aldeko apustuari eutsirik beti ere. Hainbat dira arlo honetako jarduketak: Astepeko berrurbanizazioa, Orue - San Migel bidegorria eta Etxanokoa, eta hiri-bideen eta landa-bideen hobekuntzaren aldeko apustu sendoa, besteak beste direla.\nHonakoak dira inbertsio esanguratsuenak:\n- Bidean Plana\n- Zubiondo parkeko erabilera anitzeko estalkia\n- Zirilo Arzubiaga kaleko urbanizazio lanak\n- Ogenbarrena auzoko urbanizazio lanak (2. fasea)\n- Boroako hondakin uren saneamendua\n- Kaitanako R egikaritze unitatearen urbanizazioa\n- Betarragane auzoko urbanizazio lanak (3. fasea)\n- Txiki Otaegi kalearen berrurbanizazioa\n- Astepe auzoaren berrurbanizazioa\n- Inbertsioa Larrea Herri Ikastetxean\n- San Juan kaleko irispideen hobekuntza\n- Orue-San Migel eta Etxanoko bidegorriak\n- Estalkia azokan baserritarrentzat


Diagnostiko Goiztiarra | AFAGI\nEstas aquí Home » Diagnostiko Goiztiarra\nDiagnostiko goiztiar batek tratamenduen eraginkortasuna bermatu dezake. Tratamendu farmakologiko eta ez farmakologikoak eta senitartekoeri gaixorik dagoen pertsonaren eta zaintzailearen zaintza nolakoa izan behar den ematen zaizkien aholkuak funtsezkoak dira gaixorik dagoen pertsonaren autonomia luzatzeko eta beraz, bizitza kalitate hobeago edukitzeko.\nAlerta seinaleak: Noiz joan medikura\nOndoren azaltzen diren sintomak itxurazko kausa fisikorik gabe jarraian azaltzen badira, medikura jo behar da:\nHitz-orduak gogoratzeko memoria arazoak, elkarrizketak, gertaera berriak, gauzen kokapena. Nolabaiteko garrantzia duten ahazturak, errepikakorrak, eguneroko ekintzak egiteko almena galerazten dutenak.\nOhiko lekuetan nahastu. Egoera normal batean gidatzeko arazoak eduki adibidez.\nDenboran desorientazioa, orokorrean daten ez jakintasuna edo data garrantzitsuen ahaztura ( urte betetze egunak, urtemugak…) eta urte- sasoien ahaztura ere.\nKalkulu aritmetikoetan akatsen agerpenak, idazkeran lehen agertzen ez ziren ortografia akatsak.\nHitz aproposa aurkitzeko zailtasuna eta errepikatzeak. Hainbat solaskideekin elkarrizketa bat edukitzeko zailtasuna.\nIzaeran eta umorean aldaketak itxurazko kausarik gabe. Portaera pasiboa, galdua, geldoa, suminkorra, mesfidatia edo desegokia.\nLoaldian desorekak gauez urduritasuna eta egunez logura.\nTrebetasunaren gutxitzea eguneroko gauzak, etxekoak edo lanekoak egiteko, beraz, pertsonaren alde guztien etekinen eta eraginkortasunaren gutxitzea, baina batez ere intelektual mailan.\nMoldatzeko gaitasunaren gutxitzea, alde guztietan, familian, gizartean eta lanean.\nErraz konpontzen diren arazoak argitzeko zailtasuna, bidaiak antolatu, gastuak egokitu, tresna berriak erabiltzen ikasi. Jarraiako eta koordinatutako pausoak eskatzen duten lanak egiteko zailtasuna.\nPortaerarekin eta alde psikologikoekin zer ikusia duten sintomen agerpena: estutasuna, depresioa, eldarnioak, sensoperzepzioan gora beherak, nora ezean ibili, suminkortasuna, oldakortasuna, etab.\nAldaketa kognitiboen agerpena: goi eginkizunetan aldaketak, memoria, lenguaia, kalkulua, trebetasun motorrak, adimen eta abstrakzio almena, denbora eta espazio orientazioa, etab.


Blu Ray teknologia - ZientziaEus\nBlu Ray teknologia\nBLU- RAY DISKOA\n12 cm-ko diametroa eta itxura bera zehatz-mehatz. Horixe da Blu Ray diskoa, egungo DVDa ordezkatuko duena. Haren aurrekariaren moduan, bideo- eta audio-euskarria da, baina, kasu honetan, bereizmen handiko irudiak eta dentsitate handiko datuak gordetzeko dago diseinatua. Informazio-kantitate handia jasotzeko gaitasuna dauka, eta horixe da diskoaren bereizgarri nagusietako bat. Zenbaki bidez azalduta: DVDak orain arte 9,4 gigabiteko ahalmena bazuen, Blu Ray-k, orain, 50 gigabitekoa izango du. Baina zergatik dute disko hauek informazio-kantitate handiagoa jasotzeko ahalmena?\nDVD-irakurgailuek egiten duten antzera, Blu Ray diskoak irakurtzen dituzten tresnek laser bat erabiltzen dute diskoa irakurtzeko. Bi disko-irakurgailuek, ordea, laser-kolore ezberdinak erabiltzen dituzte. DVDak laser gorria, eta Blu Ray-k, aldiz, bere izenak dioen moduan, laser urdina. Disko-irakurgailuek erabiltzen duten laser-kolore horretan dago gakoa. Bi laserren uhin-luzera desberdina da. Laser urdinaren uhin-luzera gorriarena baino laburragoa da, frekuentzia handiagoa duelako.\nLaser urdinaren uhin-luzera laburragoa denez, espazio berean informazio-kantitate handiagoa gorde dezake. Horrexegatik du Blu Ray diskak DVDak baino informazio gehiago gordetzeko ahalmena. Bi diskoen arteko aldaketa abian da jada. Aldaketari muzin egin nahi dionak, ordea, badu aukera. Izan ere, Blu Ray-irakurgailuek DVD diskoak ere irakurri ahal izango dituzte. Oraingoz, behintzat, lasai egon gaitezke, etxeko bideoteka salbu dago eta.\nBlu Ray-rena ote da etorkizuna?\nBlue ray DVDari lehiakidea sortu zaio\n100 GB-eko DVDa


21 | abril | 2014 | ALABINBONBAN\nFC Barcelona – Athletic Club: kontrakronikie\nHitz egin genezakeen Barçak sorrarazten digun nazkaz. Badakizue, seny, valors, collons, més que un club eta halakoen atzetik izkutatzen denaz, baina gai horrek luzerako joko luke eta aproposagoa da “previa” bero baterako edo artikulu luzeago batean jorratzeko. Hitz egin genezakeen zurrumurru blaugranen inguruan: Tata nazkatuta dagoela aspalditik, Klopp jada fitxatu dutela hurrengo urterako, Messik mundialean soilik pentsatzen duela eta hain dela handia bere itzala ezen zuzendaritza behartzen duen Pinto eta besteren bati kontratua berritzera, euren bikoteak ondo eramaten direlako eta bla, bla, bla.\nTira, Borboi frankistaren kopa galtzetik zetorren Barça eta ez da giro onik handik. Behingoagatik Camp Noun zerbait ateratzeko aukera genuela sinetsita genbiltzan. Besteetan, ia ia konpromiso edo militantziagatik ikusten dira halako partidak telebistaren aurrean, masokismoagatik ez bada. Honakoan, ordea, itxaropena bazegoen. Are lehenengo zatian hutsekoari eutsi eta gero. Lehenengo 45 minutu horietan Iraizoz bere lekuan ibili da eta partiduko jokaldirik politenean Adurizek baloia zutoinera bidali du erremate ikusgarri batean. Aldaratzea Steven Seagalek gelditu dio Susaetari.\nBigarren zatian, Adurizek merezitako saria lortu du. 0-1 horrek Barça noraezean utzi du baina ez K.O. Jarraian, Athleticek pare bat aukera alferrikatu ditu. Afariko ardo gorriak ez gaitu beldurtzen utzi baina, azkenean, piztia esnatu eta bi minututan markagailua irauli digu. 90. minutuan, nerbioak dantzan jada, Ricok berdintzeko aukera ona izan du baina ez du baloia ondo kokatzen jakin. Lastima, zelai horretatik punturen bat ateratzeko aukera bikaina izan baitugu eta auskalo noiz izango dugun halako egoera aproposik berriro…\nBitxikeri moduan, telebistan Ezquerro ikusi dugu Zubizarretaren alboan eserita. Barnan bizitzen geratu da ala lehenengo taldearekin jarraitzen al du entrenatzen?


Erakutsiz 60 nongo 123 Jabetzak - PAG 5/11\npisu - Beniajan (Centro) , 3 Gelak, 2 bainugelak, Igogailua.\npisu - Barrio del progreso , Eraikitako azalera 80m2, 2 Gelak, 1 bainugelak, Igogailua.\npisu - Murcia (Barrio del Progreso) , Eraikitako azalera 120m2, 4 Gelak, 2 bainugelak, Kanpoko guztia.\npisu - Murcia (Barrio del Progreso) , Eraikitako azalera 110m2, 3 Gelak, 2 bainugelak, Igogailua.\npisu - Murcia (Santo angel) , Eraikitako azalera 110m2, 4 Gelak, 2 bainugelak, Igogailua.\napartamentua - Murcia (Barrio del Progreso) , Eraikitako azalera 80m2, 2 Gelak, 2 bainugelak, Igogailua.\nSalmenta 108.900 €\npisu - Murcia (Santiago el Mayor) , Eraikitako azalera 95m2, 3 Gelak, 1 bainugelak, Igogailua.\npisu - Torreaguera (Urban. Montegrande) , Eraikitako azalera 104m2, 3 Gelak, 2 bainugelak, Igogailua, Urbanizazioa.\npisu - LOS DOLORES (Centro) , Eraikitako azalera 118m2, 3m2, 3 Gelak, 2 bainugelak.\nBeheko solairua - PATIÑO , Eraikitako azalera 85m2, 2 Gelak, 1 bainugelak, Igogailua.\npisu - Murcia (San jose de la montaña) , Eraikitako azalera 95m2, 3 Gelak, 2 bainugelak, Igogailua.\npisu - Murcia (Ronda Sur) , Eraikitako azalera 92m2, 2 Gelak, 1 bainugelak, 50 Itsasora distantzia, Igogailua.


Lehendakariak Zaldibarko zabortegia bisitatu du, 2020ko otsailaren 12an\nPublikatuta: 2020/02/12 12:25 (UTC+1) Azken eguneratzea: 2022/06/10 12:26 (UTC+2)\nLuiziaren ostean desagertutako bi langileen bilaketa lanak etenda daude oraindik.\nUrkullu lehendakariak Zaldibarko zabortegia bisitatu du\nIñigo Urkullu lehendakariak AP-8 autobide gaineko Zaldibarko zabortegia bisitatu du gaur eguerdian eta desagertuta jarraitzen duten bi langileen familiekin bildu da, Eusko Jaurlaritzak jakinarazi duenez.\nLehendakaria Bizkaian dago gaur; goizean, Versia enpresa bisitatu du Barakaldon, eta 13:30ean ekitaldia du Zornotzako automobilgintza zentroan.\nBi ekitaldi horien artean, 12:00ak aldera, Zaldibarko zabortegira hurbildu da Estefania Beltran de Heredia, Segurtasuneko sailburua eta Iñaki Arriola Ingurumeneko Sailburuak izan ditu lagun, luiziaren ostean desagertutako bi langileen bilaketa lanek etenda jarraitzen baitute.\nZabortegian, lehendakariak erreskate taldeetako teknikariekin eta Verter Recycling SL enpresaren jabeekin hitz egin du. Ondoren, Zaldibarko udaletxera joan da, eta desagertutako bi langileen senideekin bildu da, Eusko Jaurlaritzako iturriek jakitera eman dutenez.\nOposizioak Urkullu kritikatu du iragan egunetan, tragediaren lekura ez joateagatik. Horren harira, joan den astelehenean Urkulluk azaldu zuen gertaeraren berri izan zuenetik etengabe informatuta egon dela, eta bere asmoa "antzezpena besterik ez den edozein presentzia-denbora (zabortegian) mugatzea" izan dela.\nMahaia txandakakoa da, eta Ermuko eta Eibarko udaletxean bilduko da.\nBestalde, Eusko Jaurlaritzako Ingurumen Sailburuordetzak Afvalzorg Herbeheretako enpresaren zerbitzuak kontratatu ditu, hondakin industrialen eta zabortegien kudeaketan espezializatua, Zaldibarko hondakindegi pribatua kolapsatu ondoren barreiatu diren hondakinak hustu eta tratatzeko orduan aholkuak eman diezazkien:\nDesagertutako pertsonak 2022


(LH-HH) Autobus partikularra 2022-23 kurtsoa - Txingudiko Gurasoak\nAutobusa hau garraio eskubidea ez dutenentzako da\nHurrengo kurtsorako autobusa partikularra (arratsaldetarako) antolatzen ari garenez, jakin behar dugu zeintzuk zaudeten interesatuak.\nInteresatuak zaudetenok, Guraso Elkarteko posta elektronikora idatzi edo gure telefonora deitu. Bertan, ikaslearen datuak jarri mesedez; izena eta abizenak, geltokia, zein kurtsotan egongo den (2022-2023), zuen posta elektronikoa eta telefono mugikorraren zenbakia.\nApuntatzeko epea: uztailaren 10era arte\nKOSTUA : KURTSO OSOA/TODO EL CURSO 228€\nAutobusa antolatu ahal izateko, gutxienez, 15 ikasle apuntatu behar dira, uztaila 10ean gutxiengo kopurua ez bada bete, bertan behera geratuko da autobusaren antolaketa\nBi zatitan gehienez ordaindu behar da, bat uztailan eta bestea irailean\nAutobusa partikularraren erabiltzaileak ez dute eskolaz kanpoko autobusa ordainduko.


Xabier Soubelet - 25 Errumaniarrak ospitalean- oroitzirriak\n25 Errumaniarrak ospitalean- oroitzirriak\nHogoi urte baino gehiago bizkarreko minez pasatu ditut,medikuz mediku eta ospitalez ospitale.Bi operazioneren ondotik hirugarrena hurbiltzen ari zitzaidan,zerbikaletakoa.Bainan operatu baino lehen sendagile ospetsu gehienen konsulteetara jo nuen haien erizpidea jakin nezan.Halako batean eta « Senegas »profesorearengana hurbildu nintzen.Lehen aldiz operatu nindutelarik bere Bordeleko zerbitzu ezagunean egin zdaten, hango zuzendaria baitzen eta berarekin zegoen Lavignolles medikuak sendatzera entsaiatu zen bainan debaldetan.Gutxiegi irabazteagatik ,Senegasek publiko arloa baztertu zuen eta klinika pribatu bateko izarra bilakatu zen, Pessac herriko San Martin sendatokikoa .\nPessac herria han dago,Girondan, Bordeletik aski hurbil,bainan aski urrun ere,Euskal Herritik berrehun bat kilometrora,tren bide zuzenetik kanpo,Euskal iparraldetik nahiko galduta eta zer esan hegoaldetik,\nbeste mundua ,nunbaitetik ezagutu behar den beste mundu hura han bertan agertzeko ,are gehiago klinika zehatz hartan agertzeko ere.\nEgun hartan Pessac herriaren mila itzuli eman ondotik San Martin klinikako sartokira eguerdi t’erditako iritsi nintzen ,asperturik eta izerditan.Medikuarekin hitzordua ordu bi t’erditan neukalako egongelan itxoitea deliberatu nuen.Ogitarteko prefabrikatu horietarik bat bi sosen truke makinatik atera nuen,ur botoila frexkoa bat ere eta hango besaulki kaxkar hartan eseri nintzen denbora iragan zedin.Oraindik ordu t’erdi falta zitzaidan neure mediku famatu haren bulegoan sartzeko bainan laster pasa egin zitzaidan.\nNere parean,zutik zegoen gizon talde hark nere bista gainerasotu\nbaitzidan.Solas bizitan zeuden eta harritu ninduen lehenbiziko gauza haien ahoa izan zen,urrezko irri dirdiratsuz horniturikako aho aberatsa.Nahiz eta denek pobre itxura ukan,urrezko hortzak zituzten,zahar ala gazte,emazte ala gizon.Denek !Aski agerian erakutsi nahi izan balituzte bezala, ijitu errumaniar haiek solas beroetan zeuden,haien hizkuntza eslabo bizi hartan, ahoak nahiko irekirik, hortzen dirdirak zinpartez beterik.Nornahi ez zirela erakutsi nahi zuten eta haien arteko sailkapen soziala aski argi nabari zen.Berehala nere besaulki hurbiletik klan mafioso baten antolakuntza zeukatela iduritu zitzaidan:Zaharrena agintari ohia zuten, errespetatzen zuten adineko gizon burusoila,denen begirada jasotzen zuena,lehenago aginduak beste guziei eman zizkiena eta hortz guztiak naturalak zituena.Bigarrenak, betiko markatu ninduen gizon beltxarana,adinekoaren semea izan zitekeela pentsatu nuen,egiazko agintaria,denak bere menpean zituena,ondokoak aginteak betetzera bidaltzen zituena bai kanpora nola klinika barnera.Dirdirez beteta,urrezko agintaria.\nGaixto aurpegiko gizona zen hura dudarik gabe,beldurra eragiten duenetarik horietakoa.Azkar azkarra,ile beltz beltza,begirada zorrotz bezain hiltzailea,ezpainek doi doia ikusten uzten zituzten urrezko irri pozointsua,zinez beldurgarria !Beste guztiak morroiak ziren,beste seiak,antolakuntza horren mutil zerbitzariak.Haiekin zegoen andre bakarra ere bai.Zer negoziotan arituko ote ziren neure buruan errepasatu nuen bainan ondorio bat baizik ez nuen atera,mafia bat zela. Beharbada ferietan ibiltzen diren familia ijito horietakoa ?Bainan begi aurrean neukan antolakuntza soziala horrena baino, mafia batena baizik ez zitzaidan iduritu.\nGainera klinika hartan egoiteak arrazoin bortitza bazeukala laster ohartu nintzen:Haien antolakuntzako norbait klinikan sartuta zegoen, edo labainkada batez zauriturik edo zauri mota itsusi batez kolpaturik,eta han ,errespetuz bezala,isilik egon behar zen,edo zaurituta klandestinoa izan zitekeelakoan.Aski kexaturik zeuden.Noizean behin agintari gazteak beste gazteago bat klinika barnera berrietara igortzen zuen eta beste morroietatik bat kanpora ea zerbait bitxi gerta zitekeenez.Parkinerat soaldi bat eman eta berehala itzultzen zen deus zehatzik gertatzen ez zela esanez. Zalantzarik gabe kanpoko zerbaiten beldurrez zeuden ere,poliziaren etortzeaz\nbeharbada?Agian beste banda baten agertzeaz ?Ez dakit.\nHalere zerbait bitxiaz,legearekin gutxi ikusteko zeukan zerbait arraroaz.\nEta ni,hor,zain,gertatutakoak hautemaiten,beste ordut’erdi oso bat eta horretan beste laspost aldiz berrien bila igo ala atera ziren .\nZauritua arras gaizki zegoela nabari zen ,azken zorian ala operazione batetik doi-doia ateraturik .Baten keinuarengatik aski garbi ohartu nintzen labankada baten ondorioz operatu zutela eta nahiz eta haien solasak errumanoz edo hizkuntza bitxi horretaz eginak izan,kexadura ez zitzaien batere aurpegi ilun haietatik ihes egiten.\nNere begiak batetik bestera abiatzen ziren,haien keinu guztiak zehazturik eta hainbeste begiratzen nituela nolabait ere gorde nahirik.Agintariaren begi gogorrak aldi oro guruztatzen nituen eta izuten hasi nintzen.\nBanekien bakarra hauxe zen : horren aurpegia betiko begietan zizelkaturik geldiko zitzaidala, betiko markatu ninduela.\nAzkenean nere hitzorduko tenorea iritsi zenean medikuarengana sartu nintzen eta modu batez ijito guzti horiek nolazpait ahantzi.Klinikatik atera nintzenean jadanik ez zeuden eta nere trena harturik Euskal Herriratu nintzen lehenbailehen.Trenaren hots monotonoaren erdian berriro irri dirdiratsu aurpegi ilun haiek gogorat etortzen zitzaizkidan,baten eta bestearen aurpegia oroimenaren zolan kokaturik,batez ere agintari gazte harena .Etxera iritsi,betiko bizian sartu eta errumano haiek ahaztu,betiko.Ez ba !Unaien ezkontza arte.\nUnai aspaldiko laguna dadukat.Gizon bitxia benetan.Bitxia bezain bihotz onekoa.\nBihotz kontutan, bakoitxaren aferak arras pertsonalak izaten direlako bere berextearen arrazoinetan ez naiz sartuko,lehenik bere lehengo emaztea arras laguna dudalako eta bestetik halakorik egitea ez dagokidalako.\nDena dela eta, Unai berriz ezkontzera zihoala bere eztai berrira konbidatu ninduen,Pasaiko Camaran ospatu behar zuten eztai xelebre hortara.\nAndregai berria ,Marimas, ijitoa zen,ijito errumaniarra eta bere famili guztia ere bai,kito hutsak.\nUnaik berriro ezkontzen zela esan zigunean lagunen artean hasarre ugari sortu zen , batzuek bere lagunak jarraitzen zutelako eta besteek lehengo emaztearenak,bainan gehienek bienak eta zozokeria batzuengatik egun hartan ezkontzara jende gutxi agertu zen.\nUnairen Iruñeko eta Gasteizeko lagunak,berarekin Madrilen ikasi zutenak,Felipe Donibaneko adiskidea eta biok.Unairen aldeko senideak ere hor zeuden bainan hastapenatik jendea bi zatitan berexi zela ohartu ginen.Euskal Herrikoak eta ijitoak.Jatetxeko mahaiak era berean okupatu genituen,ezkerreko mahaian errumaniarrak,eskuinean gu eta bien artean ezkongaiak eta haien hurbileko senideak,aitamak eta anai arrebak.Berehala nere begiak mahai nagusian zegoen baten gainean pausatu zitzaizkidan,nunbaitetik ezagutzen nuen haren gainean ,nundik aldiz jakin gabe.Ahoa ireki arte ! Bere urrezko hortz haundiak erakutsi zituenean berehala Frantziako klinika hartan urte bat lehenago aurkitu nuen gizon bildurgarri hura izan zitekeela.ohartu nintzen. …Bera ote zen ? Berak,nahiz eta bera izan, ez nindukeela ezagutu banekien eta bazkal ostean bitxikeria horren berri galdegin behar niola pentsatu nuen.Denak kasta berekoak ziren,urrezko irriarenak,nor ta dirdiratsuago,nor ta hortz gehiago.\nGizonak,emazteak,haurrak,zaharrak,gazteak,denak urrezko hortzez horniturik ,dirdirak estatus soziala erakutsiko balu bezala . Denak han zeuden,harro harro, beren hortzen erakusten ,beren irriak bortxaz zabaltzen.Nere gizon hura orain dela urtebetekoa zela orain banekien,bere begi beltz gaisto horiek beste inork ez zituelako ukaiten ahal,inundik ere !\nEztaia arras ongi pasatu zen,ederki jan ,xarmanki edan,solas ugari,irri nagusi eta dantzan,denak dantzan ijituek ekarri zuten musika bandaren doinupean.Eta nola jokatzen zuten,zigariar aireak orobat jotzen,kriolin arinak ,kitar sendoak,baxoa eta kontrabaxoa, neurria behar bezala ematen.Kategorikoak.Greziako sirtakiak ziruditen,bai airetan bai dantzatzeko maneran.Lehen lehenik errumaniarrak baizik dantzan ez ziren aritu bainan berehala Unai ere errondan sartu zen eta benetan ohiko dantzari trebe bat zirudien,itxura eta guzi,ile ta bibote beltzak,gorputz azkarra,urratsak emateko ijitoen aire berdina eta harrokeri bera erakusten, aspaldiko dantzari ijito bat izan balitz bezala.Hortzak baizik ez zitzaizkion falta !\nGu ere errondetan sartu ginen,ahal genuena eginez.Gure hortz didiratsuko gizon beltzarana dantzara ez zen inoiz heldu eta nere aurrean segitzen zuen,patrarka bat bezala,purua ahoan,parez pare bere aulkitik mugitu gabe.Klinikako irudiak gogorat trumilka zetozkidan eta bera zela gero eta seguruago nintzen.Gaur ere agintariarena egiten baitzuen batez ere haurrekin,emazte guziekin ,azken finean han zeuden gehienekin.\nDantzen ondotik berriro gure aulkietara itzultzen ginen eta nere ondoan zegoen Felipe lagunari gertatzen zitzaidana kontatu nion, « Bai zera ! »batez erantzuna emanik.\nHarengana hurbiltzea erabaki nuen.\n-Aizu,zu Marimasen anaia zera,ez da hala ?\n-Bai jauna eta zu nor zara?,erderaz.\nBa,ni,Unairen laguna naiz ,bainan nahi nizuke zerbait galdegin.\n-“Zu ez zinauden Pessac herriko klinika famatua hartan,Saint Martin duen izeneko hartan iazko apirileko 19an?\nBerak zer erantzun ez zekien ,bat-batean nik esandakoa egia zela ohartu zelako.\n-“Bai bainan zu nor zara bada?“\n-“Ni Unairen laguna naiz eta egun hartan hain zuzen han nintzen.“\n-“Bainan han zinela nola ,bada?\nEta nik bizi izan nuen guztia kontatu behar izan nion,klinikan hitzordua baneukala,lehenago iritsi nintzela,neure parean errumano tropa bat zegoela eta dena ikusteko parada izan nuela,zauritu bat izan zutela eta berak,agintari haundi bat bezala jendea gorantz bidaltzen zuela zaurituaren berri jakiteko.Hortzen dirdirarena ez nion aipatu.\nMarimasen anaia harriturik zegoen ,nola zitekeen bere arrebaren ezkontzan zegoen batek beste munduan zegoen St Martin klinikan orain urtebete gertatutakoa jakitea eta kontatzea .\nGertatzen zitzaiona ez zuen sinisten ahal,nik han ikusi nituenak berriro kontatu arte,zenbat ziren,zer ari ziren,zertaz solas egiten zuten,nola iritsi eta joan ziren....\nNik esaten nuena sinistera etsi zuen ,inork ez zuelako hori asmatzen ahal han egon gabe. Etsitu izan behar zuen eta ni haien egonaldiaren lekukoa izan nintzela ezin ukatzekoa zuen.Unairi gertatutakoa kontatu nion.Harritu egin zen ere.Marimasi ere,harrigarria iruditu zitzaion.\nBere anaiarengana elkarrekin hurbildu ginen berriz ere eta gertatutakoak berriro aipagai izan genituen.Azkenean osoki etsitu zelarik eta nerekin arazorik ukan ez zuela izango baieztatu zuenean, solasean hasi zitzaidan.\n-“Aizu,zuk frantses nazionalitatea duzu beraz,ezta?”\nBaiezkoa esan nion\n-“Ez zenuke auto bat zure izenean ezarriko,ezta?”\n-“Bai,Audi berri bat badut eta nere izenean ezin diat ezarri,zurean ipini liteke?”\n-“Begira ,zergaitik ez, bainan zer kotxea da , eta nundik heldu da?”erantzun nion\n-“Ba,lagun batek eman didan Audi bat da eta nik paperak berritzen ditudanez, beste norbaiten izenean ezarri nahi nuke.“\nLuzeak eman nizkion esanez elkar mintzatu behar genuela bainan aurretik ezezkoa emango niola azpimarratuz.\nOrduan nere tinduraz hasi zitzaidan,margolaria nintzela lehenago esan bait nion..Nahi banu, nere margo guztiak Italian sal lezazkidala eta ezin errezagoa zela,nik berari ehun margola eman diezaizkiodala eta berak han arazorik gabe salduko zizkidala.Harritzekoa hau guzia ere,ezta?\nMarimasi aholkuaren eske hurbildu nintzaion eta proposamen berriak kondatu.Bere erantzuna aski garbia izan zen:\nBegira Xabier,Italiarena, berarekin joan beharko zinateke margoak saltzeko,bestela adio eta autoarena ez zaizula burutik pasatu ere.\nBere anaia bazezaguen,bere kastako ohidurak ezagutzen baitzituen ere. Geroztik hortz diridiratsudun anaia ez dut gehiago ikusi bainan ez dakit zergaitik iduritzen zaidan hirugarren aldikotz nunbait aurkitu behar dudala.Ea horrek berriz idazteko parada ematen didan.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Instalazio termiko eta fluidodunen mantentzea (Heziketa zikloa). Goi maila" topic_facet:"Instalazioen irudikapen grafikoa (Modulua)" format:"eBook"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Instalazio termiko eta fluidodunen mantentzea (Heziketa zikloa). Goi maila Proposatutako gaia: Instalazioen irudikapen grafikoa (Modulua) Formatua: Liburu elektronikoa


EZPELA, hegal harritsuetako zuhaiska - Elhuyar Aldizkaria\nHasiera » Albisteak » EZPELA, hegal harritsuetako zuhaiska\n1997/07/01 122. zenbakia\nEZPELA, hegal harritsuetako zuhaiska\nFamilia honen barruko espezie guztiak zuhaiskak edo zuhaitz txikiak izaten dira. Oro har, hosto bakunak eta oso lore txikiak izaten dituzte. Bere baitan 5 genero eta 60 espezie inguru daude, eskualde epel, subtropikal eta tropikaletan banaturik.\nBestalde Buxus generoko zuhaiska edo zuhaitz txikiek hosto osoak, aurkakoak eta larrukarak dituzte eta monoikoak direla esan behar da. Genero honen barruan, Euskal Herrian espezie bakarra dago, aztergai dugun ezpela, hain zuzen ere.\nEspezie hau zuahiska edota zuhaitz txikitzat hartzen da, zenbaitetan 8 metroraino iristen delarik. Adar zurrun ugari eta sakon zartatuak ditu. Hostoak (nahikoa txikiak eta txorten laburrekoak) gainaldetik berde ilunak eta disdiratsuak eta azpialdetik mateak eta zurbilagoak izaten dira. Lore-glomeruluak ugariak izaten dira, arrak nabarmenki eseriak azaltzen direlarik. Martxotik maiatza bitartean loratzen da, baina loreak irail-urrian hasten dira garatzen. Fruitua, berriz, kapsula esferiko bat izaten da.\nBanaketari dagokionez, Mediterraneoaren arro inguruan arrunta da. Gehienbat, baso-mota desberdinetan, sastrakadietan, gailur eta hegal harritsuetan hazten da, azken bizileku hauetan sail handiak eratzeko joera duelarik. Pirinioetan, esate baterako, oso ugaria da.\nEzpela lorategietako hesiak egin ahal izateko oso estimatua izan da eta bere egurra torneatzeko eta tailak egiteko ere oso erabilia. Landare pozoitsua izan arren, sendabelar modura erabili dela jakin izan dugu. Diuretikoa dela eta gibeleko gaixotasunak eta malaria sendatzeko ona dela diote. Purgagarria da eta bereziki bere azalak duen buxina osagaiari esker, bizigarria dela diote.\nEspeziea: Buxus sempervirens\nBanaketa: Mediterraneo arro inguruan nahikoa arrunta\nHabitata: sastrakadi eta baso-mota desberdinak, gailur eta hegal harritsuak


Erdarakadak – Gizapedia\nErdarakadak erdaratik zuzenean hartu, literalki itzuli edo eredutzat hartzen diren hitz eta esaldiak dira. Gehienetan gaztelaniatik eta neurri txikiagoa frantsesetik hartutakoak dira, haiek izanik euskararen ukipen-hizkuntzak. Hizkuntzalaritzaren ikuspuntutik, erdarakadak barbarismoak dira, hitz eta esaldien erabilera okerra, kanpotik jasotakoak. Erdarakaden erabilera etengabe eta jarraituak euskañol izeneko hizkuntza aldaera sortu du.\nAdibideak (* izarrarekin, erdarakadak, eta ondoren forma zuzena)\nBeldurra daukat*(Tengo miedo) ---> Beldur naiz\nLeihoak itxitak daude (Las ventanas están cerradas) ---> Leihoak itxita daude\nPertsonalki esan nion (Se lo dije personalmente) ---> Aurrez aurre esan nion\nLan on bat egin duzu (Has hecho un buen trabajo) ---> Lan ona egin duzu


Kantu bilaketa Android telefonoetan, halamoduzkoa\n2020/10/16 sustatu.com -- Albiste originala ikusi\nGooglek iragarri du soinuzko kantu-bilaketa aktibatu duela gaur Android telefonoetako bilaketa gadget-ean. Erdizka euskaratuta dagoela konprobatu dugu, baina ez duela balio euskarazko musika aurkitzeko, ezta oso ondo kantatuta ere. Alegia, euskal musikaren kasuan, pieza originala jarri Youtuben edo musika aparailuan, eta orduan ere ez du detektatzen.\nIrudian adierazten dugu nola aktibatzen den funtzioa. Android mugikorretan aktibatu da oraingoz, ez iOS bertsioan. Android euskaraz egon daitekeela badakizue, ezta? ba hori, jarraitu instrukzioak.\nKlikatu Googleren bilaketa-widget edo alorreko mikroan.\nEntzuten... dioen pantaila agertuko zaizue. Esan orduan erdaraz, "What is this song" edo "Qué canción es ésta" edo "Quelle est cette chanson?". Euskaraz probatu dugu "zein abesti da hau" esanez eta ez du balio. Erdarazko esalditxoa botata, auto-bilaketa bat egingo du eta hurrengo pantailara bidaliko zaitu.\nMusika entzuten dioen interfazea agertzen da, eta hor, kantatu edo ahopeka egin musika (tarareatu?), edo jarri abesti bat beste gailu batean.\nAhopeka kantatuz... Sustatuko editoreak arrakasta izan du Oasisen bat ateratzen, baina ez beste artista batzuekin. Euskaraz, ezer ere ez, Lepoan hartu ondo kantatuta edo trai-la-ra eginda ere ez, ez Pantxoa eta Peio ez RIP ez dira agertzen. Eta, Shazamek egiten duen bezala, beste abesti bat jarri beste jogailu batean eta... Orduan ere, Ruper Ordorika jarri Youtuben eta ez du ezagutzen.\nTira, ba, guk euskaraz kantatu eta munduak ez digu ulertuko...\nMeme hau, Jon Plazaolak zabaldua nonbait.


Online ikastaro eskola - Linkia FP\nXtudeo Online Ikastaro Eskola\nLinkia LHk profesionalentzako Online ikastaro eskola berria sortu du!\nHurrengo pausoa ematera apuntatzen zara?\nZure lanbide-heziketa ikastaro bideratuekin eta irteera profesional onenekin osatu nahi duzu?\nOnline eskola Gure Ikastaroak enpresa garrantzitsuenek balioztatzen dituzte Goi-mailako adituak Ikasi modu arin eta malguan\nLinkia FPra atxikitako erdi-mailako eta goi-mailako lanbide-heziketako ikastetxe ospetsuek prestakuntza arautua ematen emandako esperientziaren ondoriozko irakasleak, ezagutza eta metodologia berritzaileak eskaintzen dituzte, beharrezkoak baitira kalitatezko urrutiko LH eskaintzeko.\nLinkia FPk 50.000 enpresa baino gehiagoko sarea du bere sarean\nEsperientzia horretatik abiatuta, Xtudeo profesional askoren beharra betetzeko sortu zen: prestakuntza espezifikoa eta denboran kontzentratua, ezagutza zehatz eta praktiko bat eskuratzeko.\nXtudeok Online metodologia berritzaileenak eta enpresa-munduari oso lotuta dagoen DNA bat ditu.\nGure Ikastaroak enpresa garrantzitsuenek balioztatzen dituzte\nGure ikasleen enplegagarritasuna da gure misioaren oinarria, eta, horretarako, ikastaroak diseinatzen parte hartzen duten beren sektoreko enpresa liderren lankidetza dugu.\nXtudeoren ikastaro bakoitzaren atzean, gaian aditua den irakasle bat dago, ezagutza eta metodologia berritzaileak eskaintzen dituena, hainbat urtetako esperientziaren ondorioz, online prestakuntza ematen. Xtudeoko ikastaroetan, feedback pertsonalizatua jasoko duzu adituarengandik. …\nIkasi modu arin eta malguan\nXtudeok eskaintzen dituen ikastaroetako ikaskuntza-esperientziak azken ikaskuntza-teknologiak integratzen ditu, grabatutako klaseen, pdf euskarri-dokumentuen, ariketa praktikoen eta lineako campus intuitibo baten bidez, ezagutzak eskuratzea errazten duena.\nCursoCurso de Diseño de Bases de DatosCurso de mySQL desde ceroCurso de mySQL avanzadoCurso de OracleCurso de PL/SQLCurso Bases de Datos Orientada a Objetos\nXTUDEOn, zure lanbide-heziketa ikastaro bideratuekin eta irteera profesional onenekin osatu ahal izango duzu.


Ziztu bizian, gailurrean | Kirola | Berria\nLysa Tchaptchet, jaurtitzeko prest, Vipers Kristiansandekin jokatutako partida batean. VIPERS KRISTIANSAND Tamaina handiagoan ikusi\nGauza garrantzitsu asko pasatu zaizkit denbora gutxian. Baina ondo daramat. Gozatzen ari naiz», dio Lysa Tchaptchetek (Jaunde, 2001). Arrazoi du: duela hiru urte eskas, herriko taldean ari zen, Atarrabiako Beti Onak taldean (Nafarroa), Espainiako Ohorezko B Mailan. Orain, berriz, munduko klubik indartsuenetako batean ari da: Norvegiako Vipers Kristiansanden; iaz, adibidez, Txapeldunen Liga irabazi zuen Vipersek.\nTchaptchetek 20 urte egin berri ditu. Ez da harritzekoa lanak izatea guztia barneratzeko: «Inoiz ez nuen halakorik imajinatuko, ezta ametsik ederrenean ere. Ametsa betetzea izan bazen Elxera joatea [Herrialde Katalanak], maila nagusian jokatzeko, zer esanik ez orain hemen egotea, munduko talderik onenetako batean».\nElx izan du erdibide Atarrabia eta Kristiansand artean. Bi denboraldi eta hirugarrenaren lehen bi hilabeteak egin zituen han: «Mugarri» izan zirela dio. Han izan zuen aukera lehen aldiz Espainiako maila nagusian jokatzeko, eta jokalari gisa «izugarri» hazteko. Baita lehen tituluak irabazteko ere: Espainiako Kopa bat eta Superkopa bat. Europako Txapelketa ere jokatu zuen, Espainiarekin.\n«Oso gustura» egon arren, ez zuen aukera pasatzen utzi, urrian, Vipersek deitu zionean. Nerea Penak hots egin zion, jokalari iruindarra Norvegiako taldean ari baita: «Esan zidan bi jokalari haurdun zeudela taldean, horietako bat Heidi Loke pibotea zela, eta, beraz, hutsunea zutela nire postuan. Entrenatzaileak [Ole Gustav Gjekstad] nitaz galdetu zion Nereari, eta imajinatzen dut hark ondo hitz egingo ziola; harreman ona dut Nerearekin».\n«Aukera bikaina da Lysa, anima zaitez», xaxatu zuen Penak. Baietz esan nahi zuen Tchaptchetek: «Sekulako aukera zen; oso gutxitan izaten dira horrelakoak». Baina zalantza egin zuen. Hizkuntzak eta jauziak eragin zioten duda: «Nire ingelesa oso oinarrizkoa da, eta beldur nintzen galduta egoteaz. Denboraldi honetako helburuak hankaz gora jarriko zitzaizkidan ere, sekulako aldea baitago Elxen eta Vipersen artean. Eta gauzak ez baziren ondo ateratzen, zer? Ni oso gustura nengoen Elxen». Penak konbentzitu zuen: «Hura hemen ez balego, agian, ez nintzen etorriko».\nHiru hilabete pasatu dira ordutik, eta zalantza eta beldur guztiak ilusio eta zoriontasun bihurtu zaizkio: «Oso-oso pozik nago, eta izugarri ari naiz gozatzen. Hodei batean nago oraindik», dio behin eta berriro. Ez zion bere buruari barkatuko ez etorri izana: «Inoiz ez naiz damutu hona etorri izanaz. Aitzitik, argi dut bete-betean asmatu dudala».\nDioenez, «hasiera-hasieratik» sentitu da «maitatua eta babestua»: «Ongietorri polita egin zidaten». Berehala joan zitzaizkion pikutara aurreiritzi guztiak: «Herrialde eta herritar itxiak espero nituen, baina inondik inora ere ez. Alai eta zoriontsu dabil jendea kalean, eta niri izugarri gustatzen zait hori». Klima ere ez da arazo: «Hotza egiten du, baina ez Iruñean baino askoz gehiago. Ilundu, berriz, lehenago iluntzen du, 16:30ean, baina ez da horrenbesterako. Etxeko jakiak soilik falta zaizkit: olioa, ozpina, txorizoa... Baina ekarri ditut batzuk!». Bakarrik bizi da, «gustura», eta, entrenatzen edo jokatzen ez dagoenean, gogor ematen dio ingelesari: «Zuzenbidea eta enpresa administrazioa ikasten ari nintzen, baina egun batetik bestera etorri nintzenez, utzi egin ditut ikasketak datorren ikasturtera arte. Orain, buru-belarri aritu nahi dut eskubaloian».\nBeharko du, azaldu duenez, «sekulako jauzia» baitago: «Oso gogor egiten da lan hemen, gimnasioan-eta, eta astean bitan jokatzen dugu. Nik, hala ere, bizitza osoa egingo nuke astean bitan jokatuz». Dir-dir egiten diote begiek taldekideak ikusten dituenean: Katrine Lunde, Nora Mork, Isabelle Gullden... «Flipatu egiten dut neure burua haiekin ikusita. Izarrak dira, baina oso gertukoak. Plazera da haiekin aritzea». «Eredu» ditu, batez ere, ama izan eta gero goi mailara itzuli direnak: «Oso ausartak dira. Ispilu dira».\nTchaptchetek «flipatu» hitza darabil etengabe. Halaxe egiten du pistan ere, flipatu: «Norvegiako Ligan, asko jaurtitzen da urrutitik, baina gure taldean, asko jokatzen dute gurekin, piboteekin; eskertzekoa da. Hala ere, hain dira onak taldekideak, batzuetan ez dakit nondik datorkidan pasea», aitortu du, barrez.\nVipers lider da ligan: hamalau partida irabazi ditu, eta bakarra berdindu: «Liga irabaztea da helburua». Bosgarrena litzateke jarraian. Baina halako talde handientzat Txapeldunen Ligako jarduna da neurgailurik aproposena. Horretan ere bikain ari da: bigarren da multzoan, zortzi partida irabazita eta hiru galduta. Zuzenean final-laurdenak jokatzeko lehian ari da: «Gutxienez, Lauko Finala jokatu nahi dugu». Lehiaketa horretan gozatzen du «inon baino gehiago»: «Pabiloia beteta, Txapeldunen Ligaren ereserkia, taldekide puskak ondoan... Berehala jartzen zait oilo ipurdia».\nSasoia bukatu arte du kontratua. Badaki zer egin behar duen egonaldia luzatzeko: «Entrenatzaileak esaten dit ahalik eta gehiena lagundu behar diodala taldeari, pistan eta pistatik kanpo. Horretan ari naiz. Ni oso gustura nago, eta uste dut kluba ere pozik dagoela nire lanarekin. Sekulakoa litzateke jarraitzea, baina ikusiko da. Nik gogor segituko dut lanean, eta ahalik eta gehiena gozatzen. Aukera ederra da hau, eta ahalik eta gehiena zukutu nahi dut».\nJakub Skrzyniarz Bidasoan ariko da datorren sasoian


Aguirretarrak | Bizigiro | Berria\nGerra galdu zutenen seme-alabak ez garela deus dio kantak, eta Todos los Apellidos Vascos saioak mutur aurrean jarri zigun horren isla. Telemadrid eta oro har, kate espainoletan ez ezik, Euskal Telebistako kate publiko batetan Esperanza Aguirre politikari espainolaren irudi garbiketan lagundu zuten. Azken batean, euskal abizenak baditu... Eskerrak abizenek ez duten RH negatiboa bermatzen. Zer egingo zaio Espainiako eskuindarren alderdiko izen handi askoren DNA-n euskal odola bada: Jose Maria Aznar, Manuel Fraga Iribarne, Antonio Basagoiti edota Carlos Iturgaiz, zenbait aipatzearren. Ez dute beitarik izango faltan, nahi baldin badute. Kontuak kontu, formatuaren gainontzeko atalak bezala, Esperena ere, entretenigarria izan zen, burgoikeria eta guzti.\nHasierak barne ezinegona sortu zidan, nahi izanez gero, propaganda usaina har zekiokeelako saioaren tonuari —Ez naiz, inondik inora, esaten ari propagandistikoa izan zenik—. Bazirudien, normala, edo behintzat garaian zena baino orokorragoa, Aguirre andreak jaso zuen handitasun aberatsa: unibertsitatean ikasteko aukera, nota onak ateratzeagatik ematen zioten dirua, Donostian oporretara joateko aukera —Euskal Herriko zenbait herri baino handiagoa den etxea izatea—, Donostiako Klub Nautikoan ezkontzeko hitza ematea, eta beste hainbat handikeria. Guztia, noski, gehiengoaren miserien gainetik. Tonu hotz eta harroputza agertu bazuen ere, ez pentsa, Aguirrek badu sentimendurik: bere ibilbide politikoan bizitako une latzena Madrilen Ingurumen zinegotzia zela bizi zuen. Azaldu zuenez, neskatxa bati zuhaitz adar bat gainean erori eta tetraplegiko geratu zen. Bere burua zigortu zuen Aguirrek, jakin arte, beste batek bere lana behar bezala egin ez zuelako gertatu zela. Ondo merezitako lasaitua!\nEskerrak puntu harroputz horri puntu jakin batetik aurrera buelta eman zioten, eta Olga Zabalgogeaskoa kazetariaren ahots gozoak ironiaz betetako iruzkin azidoak bota zituen. Pazientzia noizbait agortzen baita. Pozik entzun zituen familiako letra gizonen kontuak. Ez horrenbeste ezer asko zituenak. Zuzendu zion historialariak: «Lau ardi zituzten», eta galdetu zion baita ere: «Lur jabetzarik zuten?». Galdera ona, ea etxetzar bat egiteko lursaila duen Euskal Herrian, eta enteratu barik den.


Bidaiak. Almania 96.Munich — Eibar.ORG | Eibarko peoria\nHemen zaude: Hasiera / Blogak / Mispillibar / Bidaiak. Almania 96.Munich\nBidaiak. Almania 96.Munich\nJon Etxabe 2019/06/20 09:46\nMunich, Oberammergau, Ettal, Garmich, Mittenwald, Lanbee-am-Lech, Ammersee, Hersching, Andech.\nMaiatzaren 24a. Ostirala. 23.a\nErrimeak dira alemaniarrak santu-irudiak jartzen kale-kantoiko ertzetan eta hormetan. Italiakoak baino irudi zainduagoak dira.\nGoizean dendaren barruko tela horikarari so, lonaz inguratutako bakardadean, orain arte ikusitakoak gogoratu eta finkatuz, ikustekoak asmatuz eta amestuz, telaz hertsitako esparrutxoan kontrast bizian nahasten zaizkit belarrietara inguru bertako autobideko autoen burrunba zaratotsa eta dendaren aterpe diren zuhaitzetako mila txori ezberdinen maitasun edo auskalo zeren deien pio-pioena.\nHeldua da Alemaniako kanpineko biztanleria. Etxatoietan datoz denak. Gure dendak auskalo ze garaiko kobazuloaren parekoa dirudien, ausokoen begietan harridura ere sortuz egun euritsu hotzean. Baina ibili bagabiltza, eta badena bada, ibiliz dabilena areago da dagoenean dena baino; ibilian dena dagoenean dena baino gutxiago aldatzen eta higitzen bada ere sarri.\nSeminarioan genion lababoan behin bederen pixa egin ez zuenak ez zuela bokaziorik, apaizek ordea zigortu egiten zuten konketako pixa kontu hori. Garbiagoa zen bakoitzak garbi gordetzen zuen bere lababo horretan egitea ordea, besteek zipriztinduraz kirastutako pixontzietan egitea baino. Araua, ordea, bere gelan inork garbitzen komun partikularra zutenek jartzen zuten.\nTrenez goaz hiriburura. Lurpera sartu aurreko azpiko urbanoaren bidea graffiti dotorez pintatuta dago. Dotoretuz gain nortasuna ematen dio inguruari.\nNasako alde batetik ateratzen da trenetik, eta beste aldetik sartzen. Aldrebeseko aldetik atera naiz nasara, beraz preso gerat naiz, M. Luisa beste aldean; hurrengo trenaren zain egon eta bagoia zeharkatzea zen irtenbidea; zain ez egoteagatik nengoen nasarako beherazko eskailera automatikoan igo dut gora: arnasestuka, nekatuta, kostata, baina heldu naiz gora.\nGiro aparteko hiri aparta. Badu antzinako eraikuntza ederrik, baina nahiko arruntak dira berez etxeak. Gerra ondoren berreraikitako hiria: zirrara sartzen dute gerra ondorengo katedralaren argazkiek, lau hormen hondarrak besterik ez baitziren gelditu hondakin artean. Estatua erraldoi asko ditu, baita txiki bitxiak ere, baina batez ere plazek, jendea patxadan garagardoa edanez edo lurrean eserita edan gabe solasean dagoen plazek, ematen diote giroa hiriari. Giroa aparta darie ere Markplatzetik Marienplatzera doan Neuhauser oinezkoentzako kaleari, kale beti jendez gainezka, kale jendetsu bizia: Marrakecheko plaza zirudien arratsalde beranduan, bere titiritero abeslari eta batez ere lurrean eserita edo zutik abeslariok inguratzen dituen entzulez; giro biziko kalea, jendez lepo. Turista asko dabil kaleetan, gazteak batez ere, lurrean eserita, protokolo edo itxurakeriarik gabe. Musikari sarriak: deigarri egin zaizkigu dotore abesten zuten hiru itsu, baita hiru jazz-jole apartak ere; gustura eman dizkiegu txanpon batzuk. Jendetza zen gaur zebilena eguzki beroak kalera bultzatuak bezala.\nMarkplatz: giro aparta du, udaletxe apartak ematen dio edertasun puntu berezia; jendea iturriaren apar inguruan eserita dago lasai; giro bizi gustagarri eta alaia dario plazari, are gehiago kariloiak jotzen duen orduetan, jende are ugariagoa biltzen baita kanpaiok noiz joko eta torneoa irudikatzen duten irudiak noiz agertuko.\nEraikuntza klasiko asko dago oraindik, berreraikiak agian edo zutik geratu ziren bakarrak. Fatxada eta patio landu ederrak dituen Udaletxe neogotikoa; dena denda dotorea den Maximilianoren kale zabala; berez ere zabala den, eta korintiar zutabe erraldoiek erraldoiago egiten duten plaza; Logia klasiko erraldoia: Italiakoak, Venezia lurraldekoak batez ere, gogarazten dizkigu, nahiz ez den haiek bezain moinonoa; enperadorearen palazioa... eta hainbat eraikin eder. Viktualien mark, garagardotegiaren plaza izateaz gain, merkatu apartaren azoka-plaza ere bada, bere maiatza zuhaitz zuri-urdinarekin, bizia, jendetsua, jatorra, aparta.\nKatedrala, ia hormarik ere gabe desegina gelditu zena, garaia eta luzea; suntsiketatik ateratako irudi eta bitxikeriaz beteta dago, baita ondoren egindako zurezko taila bitxiez ere; kapila eta koadroak, triptikoak, zurezko tailak, harri landuan eginiko bitxikeriak, jatorrizko zatiak maisuki berritutako beiradurak, ezer guti deigarria duen kripta enperadoreen hilobi medailoi eta armarriekin, ordulari polit bat, Tenerifekoen antzera eskua masailean “nola utzi naute horrela ” oldozten dagoen Ecce Homo txikia, elizari tokatzen zaion zintzilikatutako 8 metroko Santokristo erraldoia...\nSan Michel: eliza errenazentista erraldoia. San Pedro, berriz, dena da urrezko santuteria, dena artista famatuen koadro, dena da urre kolore aitorleku erraldoiak ezik, dena santu-irudi, koadro, pulpitu, aldare; dena da urre dirdiratsua eliza argian; eliza honetan aurkitzen da ere Sta. Munditiaren eskeletoa; urrezko soineko eta apainduraz jantzita, benetan makabroa ezer makabrorik bada. Teatinoen eliza, barroko erraldoia, bitxikeriak ezik, beste dena erraldoia duena.\nGaragardotegia, plazetan zein barrunbetan, bisitaria eta giroa litroko pitxarrekin alaitzen dutena, zurruteroz beti gainezka. Euskal Herrian txikiteroak bezala, hemen pitxerreroak dira, garagardo pitxerraren aurrean eseri eta ordu luzetan kontu-kontari edo kantari, errito batean bezala, lagunartean daudenak. Turisten bisita-gune ezinbestekoak sagardotegiok: melokotoi ederrak oratzen diren baratza, bisigu freskoak harrapatzen diren itsasoa, mokordoa harrapatzeko aukerako giroa, luparda-lekua.\nMunich: denetik aurkitzen den hiria, zereginik gabe denbora-pasa etortzeko hiria, denbora galduz bizitza irabazten den hiria, zerikusia falta ez zaion hiria, jende ezberdina aurkitzeko hiria, betiko turistez gain dotore jantzitako jendea dabilen hiria, lasaitasunean astebete egoteko hiria, txirrinduak edonondik ateratzen zaizkizun hiria. Munich, pitxerkada garagardoa edatera bueltako nintzakeen hiria.\nPobreen eta ezinaren bengantza bada ere, garagardo pitxerkadak edanez eta oilaskoa janez ospatu dugu garagardotegi batean EL PAISek GALindo Generala kartzelara sartu dutenaren notizia. Galindo Generala Kartzelan!!!.\nArratsalde erdian behintzat, pertsona nagusiak dira nagusi garagardotegietan.\nKupeletik sagardoari tiratzearen adinako grazia du litroko garagardo pitxarrari ekiteak.\nEuskaldunontzat hain harro hain zapaltzaile den gaztelera ez da iragarpen batean ere ikusten Alemanian. Ahula da beti zapaltzaileen zerbait izan nahia.\nHarri-txirta gordetzeko kaleko nonahi ageri diren kutxek nabarmentzen dute hemen izotza dela kale-zola neguan.\nEzer arriskatzen ez duen ezkerra ez da ezkerra, ezker izenekoa gehienez. Gaur egun ezker izeneko gutxik arriskatzen du ezer. Pertsegitua izatea ez da egiaren jabego labela, bai bide zuzenaren ezaugarrietariko bat.\n0 kilometro: atsedena da gaurko kilometrorik eza.\nMaiatzaren 25a. Larunbata. 24.a\nIraupen motza du eguraldi onak, busti du bart ere.\nGazte samaldak, neska-mutilak, batez ere mutilak, agertu dira kanpin-lekuan astebururako. Gutaz kanpo dendarekin dauden bakarrak.\nIkuspegirik gabe, zeri begiratu ez, zuhaitz artean doa autobidea; noizbehinka Alpeak agertzen zaizkigu aurrean, zuri handi eta erakargarri.\nBide-berrietan sartu gara. Gidatze lasaia, bidaia patxadatsua. Alpeak beti ezker-eskumara, digante, goraino punta zorrotzek zerra-ahoa marraztuz zerua. Berdeak dira Alpe bailarak, mendi erraldoi arteko lautadatxo berdeak; belardietan itxuraz belar lehorra bertan biltzeko ohol ilundutako txabolak. Behiak larrean. Bailaraz bailara, herrixkaz herrixka doa errepidea. Menditzarren oinean daude herriok, batzuetan ia azpian; badira bailara erdian daudenak ere. Etxeen hormek ematen die herriei berezitasuna, halako ukitu liluragarria dute. Errotuta dago lurralde honetan etxeak kanpotik pintatzeko kultura. Erlijio gaiak azaltzen dira marrazki pintatuotan, baita etxe bakoitzaren ezaugarriak ere, jatetxe eta dendetan batez ere. Halako bitxikeria-sentipena sortzen du. Artista pintore asko egon behar du hemendik. Zurezko balkoi ilunek eta teilategal zabalek ere ematen diote nortasun sendoa lurraldeari. Turismoari lotutako herriak dira, dena denda, dena saltoki, dena saldu nahia, dena bitxikeriaz betetako erakusleiho. Barnetik ere bizitoki txukunak, aratzak izan behar dutela sentipena sortzen dute. Egur asko dute pilatuta etxe kontretan, hotz egiten du neguan, edo luzea da negua.\nOberammergau: izena gaztetxotatik ezaguna dudan herria berau, Pasioa antzezten zuten herria bezala aitatzen zidalako austriar lagun batek. Estigmak zituen Teresa Neuman ezaguna ere ingurukoa zen: zerbaiti heldu behar hemengo bakardadeetan irauteko. Polita, atsegina, etxeen arteko nor dotoreago lehiaketa balego bezala, dena kolore; urte guztian Kristoren Pasioa turistei saltzen dien herria da.\nEliza bitxia du: pintatuta dago barrutik, herria kanpotik bezalatsu; koru, sabai, horma, aldare, pulpitu pike, zurezko santu-irudi zuriak,… dena da argi, dena pintura, dena urre kolore eta arrosa; eliza alaia, kilikagarria, argi soila bihurtua. Iruditxoan bukatzen diren haga luzeak, oihal gabeko zutoihalak behar dute izan. Ecce Homo bitxi horietakoa du elizpetxoan, burdina-sare ostean pentsakor.\nErlijio gaiak nabarmentzen dira herriko merketerietan.\nNeska izozki-saltzaile pinpirin berbatsu italiarrak ez zekien "baschi"ok non bizi garen nongoak ginen erantzun nionean; ulertzen zuen Espainia eta Frantziaren muga non, baina ezin zuen ulertu ez ginela ez espainolak ez frantsesak; ezta beste herri bat egon zitekeenik ere tarte horretan; markoak zenbatzerakoan, -"bat, bi hiru,..."-, interesatu da gure hizkuntzaz, "hispanian, spigaignoli" edo zerbait antzerako entzun genion lagunei zioela guk kanpoko atea zeharkatzean. Gure patua.\nEttal: fraideen likorea saltzen duen turisterria. Etxe gutxi dira herrian, baina bertako petoak denak. Monasterio erraldoi karratua da turistentzako amu: hamabi alde dituen eliza ia borobilak Loiolako basilikaren antza du kanpotik; urre eta arrosa koloreek, aingeru eta santu-irudiek, irudiz loratutako gangak..., pinturek eta argiak berezia eta bitxia egiten dute eliza. Zur tailatutako aitorleku erraldoiak ditu: bekatu handiak daude herri honetan edo fraideak oso gizenak dira. Italiako Borghetto-n ikusitako koadro handi bat gogoratu digu pintura txiki xarmant batek: zaldi bat dago belaunikatuta Amabirjinaren aurrean; mandoa zen Italiakoan eta Gurejaunaren aurrean belaunikatzen zen animalia. Ettal-eko atzeratu sinpatikoak ingelesez agurtu nau elizan eskua emanez.\nGarmish: pinturaz apaindutako etxe solteko kaleek garatua, Alpe mendien giroko herri atsegina; ez du eski lehiaketaren beharrik erakargarria izateko. Urteberriko eski-jauzietako 119 eta 95 metro garaierako zubi luzeen azpian ere egon gara. Eguberriz elurrez zuri, gaur belarrez berde, uste baino pikeago eta hurrago aurkitzen da hegalarien azpiko malda ikusleen mailetatik.\nMittenwald: biolingile famatua izan zuen herri xarmanta; eliza-dorre koloreztatua, kale potxoloenean kanaltxoan bildua doakion errekatxoa aipatu behar. Ezkontza ikusi ahal izan dugu: herrimin nonbait, poxpolin eta kaikuz jantzita doaz segiziokoak; bertako doinuz girotu dute ezkontza; kanpai hots luzez deituriko errosarioa: agurmariaka eliza betetzen duen herriko zaharreria, apaizik gabe, ezker aldekoek eskuin aldekoei erantzunez, txandakatuz; Oberammergau-koak baino luzeagoak eta ugariagoak dira elizako zutoihal eta hagak; urrea eta kolore aniztasuna inguruko herri orotan bezala.\nBada herriotan ere Maiatza zuhaitzaren ohitura: tantai sendo garaiak dira, oilar bat dutela gandor, zeruetako puntan.\nZonaldeko turista, barne-turista da, asteburuko ibiltaria. Ez ugariegia gainera. Nekazari iganderokoa, turista pobrea, ibiltzeko gogoa duena bere aberastasun.\nEz dago hainbeste txirrindurik, ezta bidegorririk ere, egon dagoen arren.\n54 kilometro, hurretik ikusi ditugu Alpeak, baina ez dugu beraien ikuspegi zabalik izan\nOberammergau herrian bota digu ilundu ondorengo orduetan oraindik ia atertu ere egin ez duen egun argiko lehen zaparrada. Iaz Dolomitak bezala, euripe eta lainopean ditugu Bavariako Alpeak ere. Euririk gabeko eguna nahi genuen batez ere gaur, baina euripean joan zaigu.\nMaiatzaren 26a. Igandea. 25.a\nAlemania, berdia, euria, Euskal Herria... bertso batentzako puntuak.\nLaino ilun beltzak, ur bizien iturri eta bizitza argiaren iturburu; goroldioak, agian lizunak, irten behar digu hezetasunaren hezetasunez, umeltasunaren eraginez. Lainoek bere hari mehe bustiekin lotu gaituzte uste baino egun bat gehiagotan Munik-era. Itxaron egin beharko digu Nureberg-ek, eta Munich-eko kupelek bi garagardo pitxar gutxiago izango dute, bi ibiltari gehiago ere bai kaleetan. Atertu gabeko zaparrada bortitza dugu lagun goiz osoan.\nTere Irastortzari jarraiki, akuiluak lirateke Maiatzak zuhaitzak zeru-mugetan, Jainkoen bihotza zirikatuz bezala zerbait eskatu nahian.\nMunich lurraldean kosta egin zaigu askotan norabidea asmatzea, gehienetan ez gure erruz gainera. Beti da nahastua hiriburu handietako bide sare.\nBere egoitza edo postuak iragarrita daude, baina ia ez dugu poliziarik ikusi errepideetan.\nGutxitan ikusi ahal da belea hilda. Errepidean ikusi dugu bat gaur, galipot-zola bera baino beltzago.\nErrepide nagusietatik haratagoko auskalo zenbatgarren mailako errepideetan izan da gaurko gure ibili ia osoa, berdegune zabaletan, ia geu bakarrik goazen errepide arrean, jadanik ezaguna zaigun giro eta ezaugarriko herritxoak zeharkatuz. Ibilbide lasaigarria, euria eta guzti ere. Agian euriagatik.\nLansberg-am-Lech. Guardasolpetik ikusi dugu, guretzat soilik izan da luzarotxo batean. Lech ibai-bizkarrean, adreiluzko dorre eta ate ugari geratzen zaizkio. Hiruzpalau solairuko etxeak, kolore lau ezberdinez pintatuak; gandor luze eta fatxada zorrotzeko Erdi Aroko etxeak nagusitzen dira; bada marrazki eta irudiz koloreztatutakorik ere. Eliza, garaia, barnea zuriz pintatutakoa: bobeda irudi pintatuz loratua, santu-irudi zuri piloa, goitik beheraino banku bakoitzeko lorontzitxoz apaindutako grada, ur bedeinkatu ponte potxoloa, urre koloreko erretaula barroko handia: merezi izan digu sartu-irtenak. Kolore argi eta estukoz dotorea, giro alaia eta argia ematen dio Udaletxeko fatxadak gainbehera errepidea den plaza zabalari. Bada plazan Erdi Aroko, 1600.go, dorrea ere. Harrizko pitxer erraldoiez egindako iturri batek egiten du gozagarria kalexka bat. Bada, goian, ikusi ez dugun gotorleku, dorre, palazio edo denetik zerbait izan den eraikuntza.\nBetea eta zabala dager Lech ibaia; urtegi baten horma dirudien bost maila zabaleko presa sendoak gizentzen du; burrunbatsu gainezka, erdiko korrontera gehiegi hurreratzen ez diren zisne samalda dabil presagain ertzetan.\nAntzinako auto-rallyarekin gurutzatu gara. Bertatik bertarako desfilea gertatu zaigu, ibili dabilen museoa, euripean, sarrerarik ordaindu gabe eta inguru paregabean; asko ziren, bakarka zetozen, tarte luzez banatuak; geldo eurak, geldo gu, beraiek etorrian, joan goazela gu, urrutitik begiak beraiengan ezarrita, alboan desagertu arte beraietako bakoitzari so; ikuskizun luzea gerta zaigu.\nAmmersee laku zabala inguratu dugu. Bazter gehiena bereganatu du gizakiak, etxetxoz hesitu dute, bizitoki pribatuz, herriari ostu diote lakua, istinga batzuk besterik ez zaizkio geratzen herriari.\nHerrsching: bokadilorik eman ez digun herri turistikoa, laku ertzean. Kotxe asko badabil ere, ez da turisterri ohikoa, jatetxe batzuk salbu, ez du ia azpiegiturarik, ez dago lourdesik, etxe solteek osatzen dute herria.\nAndech: garagardoa egiteaz aparte, fraideek garagardotegia ere duten santutegia. Garagardotegia eta garagardoa dira ezbairik gabe fraideen itsulapiko ahozabal eta oparoena. Dena da Santutegia: elizak, sagardotegiak, eta betiko oroigarriak saltzeko denda ugariek totum bat osatzen dute. Hasteko, behean, eten gabeko sartu-irtena duen aparkaleku erraldoia kotxez betea; gorago sagardotegi erraldoia jendez gainezka; eta goian eliza, tokatzen zaion bezala Rokoko estilokoa. Handi horietakoa da sagardotegia, badirudi bertan daudela inguruetako igande-arratsalde-pasako denak, gazte eta nagusi, zaratatsu, burrunba hotsez bildurik, giro zalapartatsuan, gureetan oilaskoa bezala erretako zerri puskez eta litroko garagardo-pitxarrez gozatuz; bazirudien buru txiki eta urdail handiko peto guztiak zeudela bertan.\nEliza: Rokokò izugarria da, ezin oparoagoa, Alemaniako onena omen: irudi gozoz dotoretutako hainbat kupula antzeko, barnea biltzen duen zurezko koru fronte-oholeria, urre kolorez horiztatutako santu-irudi ugariz osatua; dena da irudi, dena kolore, dena gauzatxo, dena irtentxo; korupean Miraclekoak gogarazi dizkidaten esker-oneko koadro pintatuak. Jendearen elizara sartu-irtentxoa, sagardotegirakoa baino laburragoa noski, etengabea da, batzuk debozio handiz, bada kandela ugari pizten dioten santu bat ere, baita kandela ugari jartzen duenik ere: eskabide potoloa du nonbait.\nAlemaniako ohiturei jarraituz, goiz afaldu dugu, jatetxe italiarrean, txerri-gantzei ihesi; etxera bidean ginen arratsaldeko bostak eta erdietan.\nHerritxo batetan errapea lehertzear zuten behi samalda zetorren errepide betean, kotxeak zain egon behar izan gatzaizkielarik; unaia bizikleta eskuan zetorren atzetik, lasai.\nEliza eta Maiatza daude nabarmen herritxo bakoitzean.\nPasa besterik egiten ez dugun gurpil gaineko bidaiari kanpotarrontzat, idilikoa zen inguru guztia.\nMunich-etik hurbil, BMWko bulegoek, ia beira hutsezko lau zilindro erraldoi zut elkarri itsatsita, eguneroko girora erakarri gaituzte.\n178 kilometro, zaparradapean.\nMaiatzaren 27a. Astelehena. 26.a\nTere Irastortza "Presetako urak erritmo bat dute, errekan errima da". Euriak jartzen dio errima egunotako ibiliari.\nKanpinean bost birziklapen ontzi ezberdin daude betiko zakarrontziez aparte. Xehetasun esanguratsua. Herriaren erritmoa hau ere.\nMunich-eko zozoak ipurbeltz, Nurenberg-koek izango ote moko-hori!. Biharamunerako itxaropenik galdu nahiezko egunak izan dira Maiatzekoak egunoroko euripean.\nIpar aldera goaz, ekin diogu goranzkoari.\nNurnberg-era autobidean, joan-etorri handiagoagatik edo, orduko 10 kilometrora mugatuta dago abiadura.\nGaragardogintzarako lupuluarentzat hesola basoa, polita izan behar du berdetzen denean mugarik gabeko lauzpabost metro garaierako parrape etenik gabeak.\nAngelusa entzun dugu irrati batetan, bada hemen ere Arrateko D. Pedro edo Bernardoren bat.\nJendez beteta dago hemen ere autobideko restopa. Komunak onak eta garbiak, premiazko diren xehe guztiekin, xaboi eta gainerakoak, kalitate onekoa dena.\nMendiartean sartu gara Nurenberg-era 60 kilometro aurretik; lurralde hau ez da aurrekoa bezain zabala. Noizbehinka, muinotxo baten ostean ozta-ozta agertuz, arbola tartean edo gainetik, dorretxoa eta Maiatza.\nLurralde laua, Irurtzundik Iruñara lurraldeko gorabeheren itxura du, baina ez da alboko eta aurreko mendirik.


Ume saskelak | Geuria\nWabash (Indiana, AEB) kartzelako presoek bi ordu ematen dituzten egunero patioan: “Eguzkia, euria, haizea aurpegian sentitzea eguneko unerik inportanteena da”. “Eta nola sentituko zinateke bi ordutik bakarrera murriztuko balitz?”, galdetu diote. “Ez litzateke ona izango, amorrua bikoiztu lidake, tortura izango litzateke” erantzun presoek.\nHorrela hasten da OMO xaboi markak egindako Dirt Is Good publizitate kanpaina. “Ba al dakizu zeinek pasatzen duen ordu bete eskas kalean? Umeek”. Izan ere, hamar herrialde ezberdinetako 12.000 gurasoek parte hartu duten inkestak dio, batez beste, egunean ordu erdi ematen dutela umeek kalean libre jolasean. “Hala bada, benetan etsigarria” dio preso batek. “Zuhaitz batera igo, hanka bat apurtu… bizitzaren parte da hori. Besterik ez, izan zaitez ume”.\nBost eta hamabi urte bitarteko seme-alabak dituzten gurasoekin egin dute ikerketa. Hego Uriben asko dira adin bitarte horretako seme-alabak dituztenak. Baina, gure herrietan ba al dugu tokirik umeek jolas dezaten? Non daude errekak, belardiak, zuhaitz erraldoiak edota animaliak? Oso bestelakoak dira gure eskualdeko herriak: Basauri hiriburu baten antzekoa, Galdakao herri handia, Etxebarri Bilbori itsatsita, Arrigorriaga Bilbo Handitik kanpo, Ugao herri txikia eta Zaratamo mendiko herria. Guztira 100.000 biztanle eta horietako asko umeak.\nGure aiton amonek, euren ume garaietan, orduak eta orduak eman zituzten jolasean, kalean korrika edo larreetan futbolean; gure gurasoek ere euren bide bera jarraitu zuten, baina ikasketen loturekin hasi ere bai; gure ume garaia ikasteketei lotuta egoteaz gain, aisialdiaren zati handi bat ‘profesionalizatuta’ izan dugu, hau da, kirol eskola batean izena emanda, atletismo klubean edo milaka mota eta koloreko ikastaroetan.\nHoriek guztiak ondo daude, baina gauza guztien gainetik umeak libre izan behar du eta libre izaten ikasiko du. Bizitza ez da kaiola bat, ez da jolastoki prefabrikatu bat. Bizitzan gauzak gertatzen dira eta gertatu behar dira: batzuetan hanka apurtuko dugu zuhaitz batetik erorita eta beste batzuetan errekatik arraina harrapatuko dugu. Ume saskelak dira sanoak, zoriontsuak eta zorionekoak.\nSailkatuta: Geuria, Iritzia, Kalean jolastea, Ume saskelak, Zutabea\nUmeek ezin dute kalean libre jolastu\nGizaki ergelak! Internet


Herriz Herri - Lekorne (L) | 2020eko Ekainaren 04a\nHerriko kontseilu berria Beste herri anitzetan bezala, Lekornen ere joan den astean bozkatu dute kontseilu berria. Aldaketa bat herrian, aitzineko kontseiluak lekua utzi baitu, ekipa berri bat da abiatu. Herve Damestoyk auzapez kargua hartu du, axuant izanen direlarik ordenan: Jean-Bernard Belchit, Marie-Claude Elizagoyen eta Lekorne Jean-Claude Errecart. Laster beste herriko kontseiluko bilkura antolatuko dute, hor hautatuak izanen dira Euskal Elkargorat eta Hazparneko polorat joanen diren hautetsiak. Bai eta hautetsi bakoitzak hartuko dituen karguak. Sei urtez lanean ariko den talde berri huni, lan ona eraman dezan desiratzen diegu.


Siemens Gamesak Europako hegoaldeko eolikoa saltzen ari du - Ekonomiaren KZ\nSiemens Gamesak Europako hegoaldeko eolikoa saltzen ari du\nHaizea aldatu egin da Siemens Gamesarentzat, eta gero eta urrunago jotzen du Euskaditik. Euskal konpainia alemaniarrarekin bat egin zuenetik, etengabeak izan dira Berlinen pisua indartzen duten mugimendu korporatiboak, eta multinazionalak atzo iragarri zuen aktibo eolikoen salmenta Europako hegoaldean. Parkeen kokapena zehaztu gabe, haize-sorgailuen fabrikatzaileak SSE Renewables International Holdings Limited (SSER) britainiarra saldu du, 580 milioi euroren truke, “Energia eolikoa garatzeko proiektu ugari Espainian, Frantzian, Italian eta Grezian”.\nIa lau gigawatt (GW) dira, eta ahalmen eoliko lurtarra dute. Zorro horren erdia inguru Espainian dago, “Kokaleku berberetan 1 GW-rainoko eguzki-garapeneko aukerak aprobetxatzeko potentzial gehigarriarekin”, adierazi zuten bi konpainiek ohar batean. Gainera, Siemens Gamesako 40 bat pertsonako talde bat SSER programan sartuko da akordioaren zati gisa. Onshore aktiboak saltzeko eragiketak indartu egiten du konpainiak itsas eolikoaren alde egindako apustua; izan ere, esparru horretan, berrikuntza-gaitasunak garapenaren lehen lerroan jarri du mundu mailan.\nMartxoan taldeko kontseilari delegatu izendatu ondoren, Jochen Eickholt aerosorgailuen fabrikatzailearen buru izan den lehen eragiketa da. Eickholtek adierazi zuenez, operazioak “Siemens Gamesak bere aktiboen zorroa optimizatzeko eta baliorik handiena sortzeko duen gaitasuna islatzen du”. “Europa Hegoaldean parkeak sustatzeko gure taldea gai izan da lau herrialdetan proiektu eolikoen zorro bikaina garatzeko urteetan zehar, zorro horrek merkatuan sortutako interes handiak erakusten duen bezala; ziur gaude SSE bazkide egokia dela proiektu horiek garatzeko eta Siemens Gamesako pertsonak integratzeko”, gaineratu zuen.\nSiemens Gamesaren egungo lehen exekutiboa konpainiako hirugarren kapitaina da fusioaz geroztik. Alemaniako konpainiak Marcus Tacke jarri zuen buru 2017an, eta 2020ko ekainean hil zuen. Andreas Neuer haren ordezkoak zorte bera izan du, eta Eickholtek distantziak ezarri ditu Euskadirekin, enpresaren zerga-egoitza izaten jarraitzen baitu, eta egoitza Madrilen du.\nEuskal sustraiak, gero eta urrunago\nAtzo ezagututako mugimendua proiektua eta bere euskal sustraia bereizten dituen dinamika baten beste bira bat da.\nGamesak Siemensen haize-dibisioarekin bat egin zuenean sortutako taldeak adierazi zuenez, SSErekin eragiketa ixtean, erosketa-prezioak “diru-sarreren ia zenbateko baliokidea izango du, eta zerga aurreko emaitza operatiboa baino zertxobait txikiagoa”, langileen balioa kenduta, “Eragiketaren kostuengatik, liburuetako balioagatik eta beste kontabilitate-partida batzuengatik, erosketa-prezioaren % 5 inguru”.\nGainera, eragiketaren testuinguruan, Siemens Gamesak eta SSER enpresak lankidetza-hitzarmen bat egin dute, eta, horren arabera, zenbait eskubide dituzte SER enpresak datozen urteetan instalatutako eta operatutako parke eolikoen zati bat haize-sorgailuz eta epe luzerako mantentze-zerbitzuz hornitzeko.\nBestalde, Siemens Gamesak ekitaldiko bigarren hiruhilekorako atariko emaitzak ere jakinarazi zituen, eta adierazi zuen urtarrilean merkatuari jakinarazitako gidek, 2022rako helburuak berrikusteari ekin ziotenek, “Baliozkoak izateari uzten diotela eta berrikusi egin behar direla” Ukrainako gerrak eragindako egungo ziurgabetasun-egoeraren aurrean.\n← Elektrizitatea % 24 jaitsi da eta 85,19 euro/MWhko prezioa izango du gaur\nNigeriak eta Ekuatore Gineak pisua hartu dute petrolio-hornitzaile gisa →\nZuzendariek langileek baino 7 aldiz gehiago ikusi dute soldata jaisten


Bizitza lentean zehar | Nontzeberri\nHasiera/ARTEA/Bizitza lentean zehar\nBizitza lentean zehar\nUrrira bitartean Irudi sekuentziatuak. Argentinar emakume argazkilariak 1930-1990 erakusketa ikusgai dago Tabakalerako Artegunean. Egunotan, eta hainbat aditurekin, mintegi bat antolatu da erakusketaren kariaz.\nArgentinako eta nazioarteko argazkilaritzaren historian narratiba bat antolatzeko funtsezkoak diren sekuentzia bisualak haizatu nahi izan ditu erakusketa horrek. Lehenengo belaunaldian, 1930eko hamarralditik 1960ko hamarraldira, eredu femenino tradizionalaren eredua agertzen da, etxeko emakume burgesa, ezkontza eta familia bere bizitza proiektatzeko irtenbide gisan hartuta. Garai haietako hainbatek lotura estua zuten germaniar munduarekin: Grete Stern, Annemarie Heinrich, Lisl Steiner eta Ilse Fusková.\nBigarren belaunaldiak, Alicia D’Amico, Alicia Sanguinetti, Julie Weisz eta Adriana Lestidok osatuak, Argentinaren une historiko nahasietan lan egin zuen, zehazki 1976. eta 1983. urteen bitartean, eta ondare dokumentalistarekin jarraitu zuten. Geroko emakume argazkilariek “diktaduraren kontrako erresistentzia politikoan eta borrokan parte hartu zuten, demokrazian giza eskubideen aldeko mugimenduetan parte hartu zuten bezalaxe”.\nBost gune tematikotan dago antolatua erakusketa, eta bi belaunalditako argentinar emakume argazkilarien argazkiak biltzen ditu.\nDiogun moduan horren harira mintegi bat antolatu da. Hala gaur berton, irailak 7, 18:00etan, Maria Laura Rosa erakusketaren komisarioak Bizitza lentean zehar izeneko hitzaldia egingo du. Irailaren 9an, 18:00etan, Narcisa Hirschekin eta Daniela Muttisekin antolatu da mintzaldi bat. Alicia Sanguinettirekin izango da hurrengo solasaldia irailaren 14an, 18:00etan. Azkenik, urriaren 1ean, 18:00etan, Juan Vicente Aliaga adituak Bide paraleloak. Feminismoa, askapen sexuala eta argazkilaritza Latinoamerikan eta Espainian izeneko hitzaldia egingo du.\nHemen duzue erakusketaren eta jarduera horien gaineko informazio guztia.